title: খারবেল

text: বিভিন্ন পণ্ডিত বিভিন্ন ভাবে দ্বিতীয় বছরের ঘটনাকে বর্ণনা করেছেন। রাখালদাস বন্দ্যোপাধ্যায় মনে করেছেন যে, খারবেল সাতকর্ণীর বিরুদ্ধে একটি সেনাবাহিনী প্রেরণ করেছিলেন। শৈলেন্দ্রনাথ সেনের মতে, এই সেনা কৃষ্ণা নদী পর্য্যন্ত যাত্রা করে মুসিকনগর অবরোধ করে, যা কৃষ্ণা ও মুসী নদীর সংযোগস্থলে অবস্থিত ছিল। ভগবানলাল ইন্দ্রজীর মতে, সাতকর্ণী খারবেলের আক্রমণ এড়ানোর উদ্দেশে তাঁকে চতুরঙ্গ সেনা উপহার প্রদান করেন। এই বছরই কুসুম্ব ক্ষত্রিয়দের সহায়তায় খারবেল মসিক নামক শহর অধিকার করেন। অ্যালেইন দানিয়েলোউ মনে করেছেন যে, খারবেলের সঙ্গে সাতকর্ণীর বন্ধুত্বপূর্ণ সম্পর্ক ছিল এবং কোন রকম লড়াই ছাড়া খারবেল তাঁর রাজ্যের সীমান্ত অতিক্রম করেছিলেন। সুধাকর চট্টোপাধ্যায়ের মতে খারবেলের সেনা সাতকর্ণীর বিরুদ্ধে অগ্রসর হতে সক্ষম না হলে অন্যদিকে যাত্রা করে আসিকনগর অবরোধ করে।গন্ধর্ববিদ্যা বা সঙ্গীতবিদ্যায় সুপণ্ডিত খারবেল তাঁর রাজত্বের তৃতীয় বছরে নৃত্যগীত, নাট্যাভিনয়, উৎসব প্রভৃতি উপায়ে প্রজাদের মনোরঞ্জনের ব্যবস্থা করেন।খারবেলের রাজত্বের চতুর্থ বছরের কার্যকলাপের বর্ণনা লিপির যে অংশে রয়েছে, তা অনেকটাই ক্ষতিগ্রস্ত এবং বিভিন্ন ঐতিহাসিক এই অংশের বিভিন্ন ধরণের বিশ্লেষণ করেছেন। রাখালদাস বন্দ্যোপাধ্যায়ের মতে, তিনি পূর্ব কলিঙ্গ রাজাদের নির্মিত বিদ্যাধরা পয়ঃপ্রণালী অতিক্রম করলে রথিক ও ভোজকদের প্রধানদের মুকুট ও রাজছত্র ভূলুন্ঠিত হয়, তাঁদের ধনসম্পদ বাজেয়াপ্ত হয় এবং তাঁর পদানত হতে বাধ্য হন। অ্যালেইন দানিয়েলোউ মনে করেছেন যে, রথিক ও ভোজক সাতবাহন সাম্রাজ্যের সামন্তরা ছিল এবং খারবেল ক্রীড়াচ্ছলে তাঁদের পরাস্ত করেন কিন্তু তাঁদের রাজ্য অধিকার করেননি। আবার ভগবানলালের মতে, খারবেল ধর্মকূট পাহাড়ে একটি পুরাতন চৈত্য সংস্কার করে তাতে ছত্র ও কলস প্রতিষ্ঠা করে পুজো করেন, যাতে রাষ্ট্রিক ও ভোজ নামক তাঁর সামন্ত শাসকদের মধ্যে ত্রিরত্ন সম্বন্ধে বিশ্বাসের জন্ম হয়।খারবেলের রাজত্বের পঞ্চম বছরে নন্দরাজ কর্তৃক উদ্ঘাটিত পয়ঃপ্রণালী ব্যবস্থার সংস্কার করেন। রামশঙ্কর ত্রিপাঠীর মতে, এই পয়ঃপ্রণালী "তি-বস-সত" বা তিনশো বছর ধরে ব্যবহৃত হয়নি। এই খাল তনসুলি (? তোসলি) থেকে উদ্ভূত হয়। ভগবানলাল অবশ্য বলেছেন, যে লিপির এই অংশ ক্ষতিগ্রস্ত হওয়ায় সঠিক ব্যাখ্যা সম্ভবপর নয়।লিপির এই অংশের অধিকাংশ নষ্ট হয়েছে, তবে সম্ভবতঃ এই অংশে লক্ষাধিক মানুষের মঙ্গল সাধনের জন্য খারবেলের নাম করা হয়েছে। রাখালদাসের মতে, এই বছর খারবেল রাজসূয় যজ্ঞ সম্পন্ন করেন এবং কর মকুব করেন।ভগবানলালের মতে খারবেলের রাজত্বের সপ্তম বছরের বর্ণনা সম্পূর্ণ ধ্বংস হয়ে গেছে। কিন্তু সামান্য অস্পষ্ট অক্ষত অংশ থেকে উদ্ধার করা সম্ভব হয়েছে যে, এই বছর তাঁর রাণী একটি পুত্রসন্তানের জন্ম দেন।ভগবানলালের মতে খারবেল তাঁর রাজত্বের অষ্টম বছরে একজন যবন রাজাকে পরাস্ত করেন, যিনি অপর একজন রাজাকে হত্যা করেছিলেন এবং রাজগৃহের রাজাকে ব্যতিব্যস্ত করে তুলেছিলেন। খারবেল তাঁকে মথুরা পর্য্যন্ত তাড়া করেন। ভগবানলাল অবশ্য এই রাজার নাম বলতে পারেননি কারণ তাঁর মতে লিপির এই অংশ বিনষ্ট হয়ে গেছে। রাখালদাস শিলালিপি বিশ্লেষণ করে মত দেন যে, লিপিতে যবন রাজার নাম রয়েছে "দিমিত" এবং ইন্দো-গ্রিক শাসক প্রথম দেমেত্রিওস ও দিমিত একই ব্যক্তি ছিলেন বলে মনে করেন। রামপ্রসাদ চন্দ এই ব্যাখ্যা মানতে চাননি, কারণ তাঁর মতে প্রথম দেমেত্রিওস ও খারবেল সমসাময়িক শাসক ছিলেন না। শৈলেন্দ্রনাথ সেনের মতে, এই যবন রাজা প্রথম দেমেত্রিওসের পরবর্তীকালের কোন ইন্দো-গ্রিক শাসক ছিলেন। অন্য ঐতিহাসিকদের মতে, খারবেল বিশাল বাহিনী নিয়ে গোরথগিরি আক্রমণ করে রাজগৃহ অধিকার করেন ও আজীবিক ধর্মাবলম্বীদের বরাবর গুহা থেকে বিতাড়িত করে তাঁদের লিপি বিনষ্ট করেন।লিপির এই অংশের অধিকাংশ নষ্ট হয়েছে, তবে অক্ষত অংশ থেকে জানা যায় যে, খারবেল এই বছরে কল্পতরুর ন্যায় ব্রাহ্মণদের ঘোড়া, হাতি, রথ ও বাড়ি দান করেন। ভগবানলালের মতে, এই বছর তিনি ২,৮০,০০০ মুদ্রা ব্যয় করে "মহাব্যায়" নামক একটি প্রাসাদ নির্মাণ করেন। অন্যমতে, এই প্রাসাদের নাম ছিল "মহাবিজয়" এবং এর নির্মাণে ৩,৮০,০০০ মুদ্রা ব্যয় হয়।


title: খারবেল

text: লিপির এই অংশ অধিকাংশ নষ্ট হয়েছে, তবে অক্ষত অংশে ভারতবর্ষ কথাটির উল্লেখ রয়েছে। ভগবানলালের মতে, খারবেল এই বছর ভারতবর্ষের বিভিন্ন অংশে যাত্রা করেন ও অন্যান্য রাজাদের বিরোধিতার কথা জানতে পেরে ব্যবস্থা গ্রহণ করেন। অন্যমতে, তিনি ভারতবর্ষ জয় করার জন্য সামরিক অভিযান পাঠান এবং বিভিন্ন রাজাদের আক্রমণ করে তাঁদের নিকট হতে প্রভূত সম্পত্তি লাভ করেন। শৈলেন্দ্রনাথ অবশ্য মনে করেছেন, এই অভিযানে খারবেল কোন উল্লেখযোগ্য সাফল্য লাভ করেননি।ভগবানলালের মতে, খারবেল এই বছর গর্দভ নগরীর ওপর পূর্বতন রাজাদের জারি করা কর মকুব করেন। অন্যমতে, তিনি রাজা অব কর্তৃক প্রতিষ্ঠিত পিথুড় নগরী আক্রমণ করেন এবং তাঁর রাজ্যের পক্ষে ক্ষতিকারক হিসবে চিহ্নিত ১৩০০ বছরের পুরোনো "তামির" বা "ত্রামির" রাজ্যসমষ্টি ভেঙ্গে দেন। শৈলেন্দ্রনাথের মতে, পিথুড় নগরী বর্তমান মছলিপত্তনম শহরের নিকটে কোন একটি স্থানে অবস্থিত ছিল। অ্যালেইন দানিয়েলোউ "ত্রামির" শব্দটিকে "দ্রামির" বা "দ্রাবিড়" শব্দ হিসেবে মনে করেছেন এবং তাঁর মতে, লিপির এই অংশ থেকে বোঝা যায় যে, খারবেল পাণ্ড্য রাজ্যকে পরাজিত করেছিলেন, অবশ্য রাখালদাস মনে করেন, এই রাজ্য তামিল রাজ্যসমূহের একটি সমষ্টি ছিল।লিপির এই অংশ থেকে জানা যায় যে, খারবেল উত্তরাপথের রাজাদের মনে ত্রাস সঞ্চার করেন ও বহস্পতিমিত বা বৃহস্পতিমিত্র নামক মগধরাজকে তাঁর পাদবন্দনা করতে বাধ্য করেন। হিন্দু জ্যোতিষশাস্ত্র অনুসারে, বহস্পতি বা বৃহস্পতি গ্রহ পুষ্য নক্ষত্রের অধিপতি বলে জয়সওয়ালের মতে, বৃহস্পতিমিত্র ও পুষ্যমিত্র শুঙ্গ একই ব্যক্তি। দিব্যাবদান গ্রন্থে বৃহস্পতি নামক একজন শাসকের উল্লেখ থাকায় হেমচন্দ্র রায়চৌধুরীর অবশ্য এই মত অগ্রাহ্য করেছেন। সুধাকর চট্টোপাধ্যায় মনে করেছেন, বহস্পতিমিত সম্ভবতঃ কৌশাম্বীর শাসক ছিলেন এবং তাঁর রাজত্ব সম্ভবতঃ মগধ পর্য্যন্ত বিস্তৃত ছিল। ভগবানলাল এই লিপি পড়ে বিশ্লেষণ করেছেন যে, খারোবেল গঙ্গা নদীতে জল দিয়ে তাঁর হাতিদের পরিষ্কার করেছিলেন, অর্থাৎ তাঁর বাহিনী গঙ্গা নদী পর্য্যন্ত যাত্রা করেছিল।


title: খারবেল

text: খারবেল তাঁর রাজ্যে অগ্রজিনের একটি মূর্তি ফিরিয়ে আনেন, যা পূর্বে নন্দরাজ নিয়ে গেছিলেন। এছাড়া তিনি অঙ্গ ও মগধ থেকে প্রভূত সম্পদ নিজের রাজ্যে নিয়ে আসেন।


title: খারবেল

text: লিপির এই অংশ বিশ্লেষণ করে ভগবানলাল জানিয়েছেন যে, 'যার শিখরে বসে বিদ্যাধররা আকাশ ছুতে পারবেন', খারবেল এরকম বেশ কিছু উঁচু প্রাসাদ নির্মাণ করেন। এরপরের অংশ থেকে জানা যায় যে, তিনি হাতি উপহার দেন ও কোন একটি অঞ্চলকে পদানত করেন। রাখালদাসের মতে, তিনি একশত জন কর্মকারদের বাসস্থানের ব্যবস্থা করেন ও তাঁদের জমি কর মকুব করেন।লিপির এই অংশ কিছুটা বিনষ্ট। এই অংশে খারবেলকে "ভিক্ষুরাজা" হিসেবে উল্লেখ করা হয়েছে। তাঁকে সমস্ত ধর্মের উপাসক, অপরাজেয় সৈন্যদলের প্রধান এবং একজন মহান রাজা হিসেবে বর্ণনা করা হয়েছে। ভগবানলালের মতে, তিনি কুমারী পাহাড়ের ওপর অর্হত মন্দিরের নিকটে কোন কাজ করেছিলেন। এছাড়া তিনি পণ্ডিত ও সাধকদের সংগঠিত করে দক্ষ কারিগরদের দিয়ে কিছু একটা নির্মাণ করেছিলেন। তিনি পতলক ও চেতক নামক স্থানে বৈদুর্য্যগর্ভে স্তম্ভ নির্মাণ করান। খারবেলের দুইজন পূর্বপুরুষ খেমরাজা ও বৃদ্ধরাজার নামও এই অংশে উল্লিখিত রয়েছে।


title: খারবেল

text: অন্যমতে তিনি কুমারী পাহাড়ে সাধকদের পূজা করেছিলেন এবং পণ্ডিত ও সাধকদের সংগঠিত করেছিলেন। তিনি সিংহপথের রাণী সিন্ধুলের জন্য বহুদূরের শ্রেষ্ঠ খনি থেকে তোলা পাথর আনিয়ে প্রাসাদ নির্মাণ করেছিলেন। এই অংশে দাবী করা হয়েছে যে খারবেল ঋষি বসুর বংশধর ছিলেন।


title: খারবেল

text: উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে "ঐরে মহারাজস কলিঙ্গাধিপতিনা মহামেঘবাহনস" () বলে বর্ণনা করেছেন। জেমস প্রিন্সেপ ও রাজেন্দ্রলাল মিত্র মনে করেছিলেন যে, ঐর প্রকৃতপক্ষে হাথিগুম্ফা শিলালিপিতে উল্লিখিত রাজার নাম। পরে ভগবানলাল ইন্দ্রজী মত দেন যে, এই রাজার নাম খারবেল। সুনীতিকুমার চট্টোপাধ্যায় মনে করেছেন যে খারবেল একটি দ্রাবিড় শব্দ, যদিও রিচার্ড ফায়ার এই মতের সমর্থক নন। ব্রজনাথ পুরীও মনে করেছেন যে, খারবেলের বংশের দ্রাবিড় সাংস্কৃতিক যোগাযোগ স্থাপন করা খুবই দুরূহ। শাহুর মতে, খারবেল ও কুদেপসিরি দ্বারা ব্যবহৃত ঐর শব্দটি মূলতঃ আর্য্য শব্দের অপভ্রংশ।


title: খারবেল

text: হাথিগুম্ফা শিলালিপির প্রথম পংক্তিতে "চেতরাজ বস বধনেন" () কথাটি উৎকীর্ণ রয়েছে, যার অর্থ "যিনি চেত রাজের বংশ বৃদ্ধি করেন"। চেত তাঁর বংশ বা পিতার নাম ছিল কিনা সেই নিয়ে সন্দেহ রয়েছে। শিলালিপির যে অংশে चेत শব্দটি রয়েছে, তাঁর ঠিক ওপরেই একটি ছোট ফাটল রয়েছে, যা হ্রস্ব ই-কারের ( ি) মতো মনে হয় বলে ঐতিহাসিক রাখালদাস বন্দ্যোপাধ্যায় শব্দটিকে "চেতি" (चेति) বলে মনে করেছেন, যার ফলে তাঁর মনে হয়েছে, যে খারবেলের রাজবংশ চেদী রাজবংশ থেকে উদ্ভূত হয়েছে।


title: খারবেল

text: উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে "ঐরে মহারাজস কলিঙ্গাধিপতিনা মহামেঘবাহনস" () বলে বর্ণনা করেছেন। ঐর শব্দটি আর্য্য শব্দের অপভ্রংশ না এটি হিন্দু পুরাণের প্রাচীন ঐল রাজবংশকে সূচিত করে, সেই বিষয়ে মতভেদ রয়েছে।


title: খারবেল

text: হাথিগুম্ফা শিলালিপি থেকে জানা যায়, খারবেলের রাজত্বকালের সপ্তম বছরে তাঁর রাণী গর্ভবতী হন ও পুত্র সন্তানের জন্ম দেন। উদয়গিরি গুহাসমূহের মঞ্চপুরী গুহার ওপরের তলায় একটি শিলালিপিতে উৎকীর্ণ রয়েছে যে, হস্তীসিংহের প্রপৌত্রী, ললাকের কন্যা তথা কলিঙ্গ চক্রবর্তী খারবেলের প্রধানা পত্নীর কলিঙ্গের শ্রমণদের উদ্দেশ্যে এই গুহা নির্মাণ করান। খারবেলের উত্তরসূরী কুদেপসিরি বা বক্রদেব এবং বধুকের শিলালিপিও আবিষ্কৃত হয়েছে। ভগবানলালের মতে, কুদেপসিরি বা বক্রদেব খারবেলের পুত্র ছিলেন।


title: খারবেল

text:
আনুমানিক ২৬০ খ্রিস্টপূর্বাব্দে মৌর্য্য সম্রাট অশোক কলিঙ্গ অধিকার করে নেন, কিন্তু মনে করা হয় যে, তাঁর মৃত্যুর পর কলিঙ্গ
মৌর্য্য সাম্রাজ্য থেকে বিচ্ছিন্ন হয়ে স্বাধীনতা ঘোষণা করেন। খারবেল স্বাধীন কলিঙ্গ রাজ্যে জন্মগ্রহণ করেন। হাথিগুম্ফা শিলালিপি বিশ্লেষণ করে ঐতিহাসিকরা তাঁকে খ্রিস্টপূর্ব প্রথম বা দ্বিতীয় শতাব্দীর মানুষ বলে চিহ্নিত করেছেন, কিন্তু এই সঠিক রাজত্বকাল এখনও বিতর্কের উর্দ্ধে নয়।


title: খারবেল

text: ভগবানলাল ইন্দ্রজী মনে করেন যে, হাথিগুম্ফা শিলালিপির ষোড়শ পংক্তিতে যেখানে খারবেলের রাজত্বকালের ত্রয়োদশ বছরের বর্ণনা দেওয়া হয়েছে, তা ১৬৫ মৌর্য্যাব্দের সমকালীন। ভগবানলালের মতে, অশোকের রাজত্বকালের অষ্টম বছরে অর্থাৎ ২৬০ খ্রিস্টপূর্বাব্দে যুদ্ধের মাধ্যমে কলিঙ্গ মৌর্য্য সাম্রাজ্যের অধীনস্থ হলে মৌর্য্যাব্দ শুরু হয়। সেই অনুযায়ী, খারবেল ১৩২ খ্রিস্টপূর্বাব্দে জন্মগ্রহণ করেন ও চব্বিশ বছর বয়সে ১০৮ খ্রিস্টপূর্বাব্দে সিংহাসন লাভ করেন। বেশ কিছু পণ্ডিত ভগবানলালের বিশ্লেষণের সঙ্গে সহমত হননি। সুধাকর চট্টোপাধ্যায়ের মতে শিলালিপিটির ষোড়শ পংক্তিতে "মৌর্য্য কাল" নয় বরং "মুখ্য কাল" বলা হয়েছে। তিনি এই লিপিতে খারবেলের রাজত্বকালের পঞ্চম বছরের বর্ণনাকে প্রামাণ্য ধরেছেন, যেখানে নন্দরাজের "তি-বস-সত" বছর পরে খারবেলের সময়কাল বলা হয়েছে। চট্টোপাধ্যায়ের মধ্যে "তি-বস-সত" তিনশো অর্থে বলা হয়েছে। সেই অনুযায়ী, তিনি খ্রিস্টপূর্ব প্রথম শতাব্দীর প্রথমার্ধ বা দ্বিতীয়ার্ধে খারবেলের সময়কাল বলে মনে করেছেন। অ্যালেইন দানিয়েলোউ খারবেলকে ১৮০ থেকে ১৩০ খ্রিস্টপূর্বাব্দের মধ্যেকার কোন একটি সময়কালের ব্যক্তিত্ব বলে মনে করেছেন, কারণ তাঁর মতে খারবেল শুঙ্গ সম্রাট পুষ্যমিত্র শুঙ্গ ও সাতবাহন সম্রাট সাতকর্ণীর সমসাময়িক ছিলেন। রামশঙ্কর ত্রিপাঠী তাঁকে প্রথম শতাব্দীর শেষ চতুর্থাংশের ব্যক্তিত্ব বলে মনে করেছেন।


title: খারবেল

text: উদয়গিরি গুহাসমূহের মঞ্চপুরী গুহার ওপরের তলায় একটি শিলালিপিতে খারবেলকে চক্রবর্তী সম্রাট হিসেবে বর্ণনা করা হয়েছে। একথা অনস্বীকার্য্য যে, তিনি কলিঙ্গ অঞ্চলের অন্যতম শক্তিশালী রাজাদের মধ্যে অগ্রগণ্য ছিলেন। তাঁর রাজ্য বর্তমান উড়িষ্যা রাজ্যের পুরী ও কটক জেলাজুড়ে অবশ্যই বিস্তৃত ছিল। সম্ভবতঃ বর্তমান বিশাখাপত্তনম ও গঞ্জাম জেলাও তাঁর রাজ্যের অন্তর্ভুক্ত ছিল। ডিয়েটমার রথারমুন্ড ও হেরম্যান কুলকের মতে, তাঁর সাম্রাজ্য মধ্য ও পূর্ব ভারতের বিশাল এলাকা জুড়ে বিস্তৃত ছিল এবং তাঁর মৃত্যুর কয়েক বছরে মধ্যে তাঁর রাজ্য বিলুপ্ত হয়।


title: খারবেল

text: হাথিগুম্ফা শিলালিপি জৈন নমোকার মন্ত্রের মত একটি শ্লোক দিয়ে শুরু হয়েছে। এই লিপি থেকে আরো জানা যায় যে, খারবেল তাঁর রাজত্বের দ্বাদশ বছরে তাঁর রাজ্যে অগ্রজিনের একটি মূর্তি ফিরিয়ে আনেন, যা পূর্বে নন্দরাজ নিয়ে গেছিলেন। বহু ঐতিহাসিক অগ্রজিন বলতে প্রথম জৈন তীর্থঙ্কর ঋষভনাথকেই গণ্য করেছেন। সেই কারণে খারবেলকে জৈন ধর্মাবলম্বী বলে মনে করা হয়, যদিও জৈন গ্রন্থ ও উৎসগুলিতে খারবেলের কোন উল্লেখ নেই। হাথিগুম্ফা শিলালিপি থেকে আরো জানা যায় যে খারবেল সকল ধর্মের পূজা করতেন ও সকল দেবতার মন্দির সংস্কার করতেন। সেই কারণে, অনেকে খারবেলকে নিষ্ঠাবান জৈন ধর্মাবলম্বী হিসেবে সন্দেহ প্রকাশ করেন।


title: কাইরিনা

text: কাইরিনা () হলও অ্যানাটিডি গোত্র বা পরিবারের একটি গণের নাম। এরা বড় আকারের হাঁস; পুরুষপাখি স্পষ্টতঃই স্ত্রীপাখির চেয়ে বড়; উপরের ঠোঁটে কোন মাংসপিন্ড থাকেনা; প্রজনন ঋতুতে উপরের ঠোঁটের গোড়া স্ফীত হয়; ডানার মধ্য-পালক ও উপরের ঢাকনিতে সাদা পতাকা থাকে; ক্রমান্বয়ে ছোট থেকে বড় ১২টি পালকের লেজ। পৃথিবীতে ২ প্রজাতি, বাংলাদেশে পাওয়া যেত এর ১ প্রজাতি। এগুলো একই রকমের যদিও বাহ্যিকভাবে কিছুটা পার্থক্য আছে। প্রজাতি দুটি হলও,


title: অ্যাক্স (গণ)

text: অ্যাক্স () অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি। এই প্রজাতি দুটি হলও,


title: নেট্টাপাস

text: বালিহাঁস () অ্যানাটিডি গোত্রের একটি গণের নাম। এরা ছোট আকারের হাঁস; রাজহাঁসের মত খাটো ঠোঁট, যা গোড়া থেকে ক্রমান্বয়ে সামনে সরু; নাসিকা ছোট ও ডিম্বাকার; পা খাটো; ডানা সুচালো; লেজ গোলাকার; পুরুষ ও স্ত্রী হাঁসের চেহারায় পার্থক্য আছে। পৃথিবীতে এই গণে ৩টি প্রজাতি রয়েছে; বাংলাদেশে এদের ১টি প্রজাতি দেখতে পাওয়া যায়।


title: নেট্টাপাস

text: এদের প্রজাতিগুলো হলো:


title: আচি ভাষা

text: আচি (স্পেনীয়তে আচি) খুব কাছাকাছি কিস (K'iche) (পুরোনো বানানে Quiché) সম্পর্কিত একটি মায়া ভাষা। এটি প্রাথমিকভাবে গুয়াতেমালার বাজা ভেরাপাজের বিভাগের, আচি জাতির কথিত ভাষা।


title: আচি ভাষা

text: সেখানে দুইটি আচি উপভাষা রয়েছে। রাবিনাল আচিরা রাবিনাল অঞ্চলে এই ভাষায় কথা বলে এবং কিবুল্কো আচি কিবুল্কো অঞ্চলে এই ভাষায় কথা বলে যা পশ্চিম রাবিনালে অবস্থিত।


title: আচি ভাষা

text: রাবিনাল আচি হচ্ছে প্রাক কলম্বীয় সাহিত্যের শ্রেষ্ঠ একটি থিয়েটারি নাটক যা আচি ভাষায় লিখা হয়েছে।


title: নুসরাত ইমরোজ তিশা

text: নুসরাত ইমরোজ তিশা (জন্ম: ২০ ফেব্রুয়ারি ১৯৮৬) বাংলাদেশের একজন জনপ্রিয় মডেল ও অভিনেত্রী। টিভি নাটকের মাধ্যমে তিনি তার অভিনয় জীবন শুরু করেন। তবে গান দিয়েই শুরু হয়েছিল তিশার পথচলা। খুব অল্প সময়ের মধ্যে তিনি সকল শ্রেণীর দর্শকদের কাছে অত্যন্ত জনপ্রিয় হয়ে উঠেন। তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। পাশাপাশি কিছু চলচ্চিত্রেও কাজ করেছেন। তার অভিনীত উল্লেখযোগ্য চলচ্চিত্রসমূহ হল নাট্যধর্মী "থার্ড পারসন সিঙ্গুলার নাম্বার" (২০০৯), "টেলিভিশন" (২০১২), ক্রীড়া নাট্যধর্মী "অস্তিত্ব" (২০১৬), নাট্যধর্মী "ডুব" (২০১৭) এবং "হালদা" (২০১৭)। "অস্তিত্ব" চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১০টি মেরিল-প্রথম আলো পুরস্কার অর্জন করেছেন।


title: নুসরাত ইমরোজ তিশা

text: ১৯৯৫ সালে নতুন কুঁড়ি প্রতিযোগিতায় প্রথম স্থান পাওয়া তিশার মিডিয়া জগতে পদার্পণ টেলিভিশনের মাধ্যমেই। শিশুশিল্পী হিসেবে মূলত গান করতেন। ১৯৯৭ সালে অনন্ত হীরার "সাতপেড়ে কাব্য" নামে একটি নাটকে শিশুশিল্পী হিসেবে শখের বশে অভিনয়ের মাধ্যমে অভিনয় জগতে পদার্পণ করেন। ২০০৩ সাল থেকে অভিনয় ও মডেলিং ব্যস্ত হয়ে পড়েন তিনি। তিশা "এঞ্জেল ফোর" নামের একটি ব্যান্ড দলও গঠন করেছিলেন।


title: নুসরাত ইমরোজ তিশা

text: ১৯৯৮ সালে "সাত প্রহরের কাব্য" নাটক দিয়ে তিশার টেলিভিশন পর্দায় অভিষেক হয়। নাটকটি রচনা করেন অনন্ত হীরা এবং পরিচালনা করেন আহসান হাবীব।


title: নুসরাত ইমরোজ তিশা

text:
২০১৪ সালে তিনি দীর্ঘ ৬ বছর পর টেলিভিশন বিজ্ঞাপনে কাজ করেন। তাকে স্কয়ারের একটি পণ্যের বিজ্ঞাপনে সঙ্গীতশিল্পী তাহসানের বিপরীতে দেখা যায়।
২০১৬ সালে তার অভিনীত দুটি মূলধারার বাণিজ্যিক চলচ্চিত্র মুক্তি পায়। ৬ই মে মুক্তি পাওয়া "অস্তিত্ব" চলচ্চিত্রে তিনি একজন বুদ্ধি প্রতিবন্ধী কিশোরী চরিত্রে অভিনয় করেন। অনন্য মামুন পরিচালিত এই ছবিতে তার বিপরীতে ছিল আরিফিন শুভ। শুভর সাথে তিনি পূর্বে ফারুকী পরিচালিত "ওয়েটিং রুম" টেলিছবিতে অভিনয় করেছিলেন। অন্যদিকে অপর চলচ্চিত্র ""-এ তিনি শাকিব খানের বিপরীতে অভিনয় করেন। "অস্তিত্ব" চলচ্চিত্রে তার কাজের জন্য ৪১তম জাতীয় চলচ্চিত্র পুরস্কার আয়োজনে তিনি কুসুম শিকদারের সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। ২০১৭ সালে মোস্তফা সরয়ার ফারুকীর বহুল আলোচিত "ডুব" চলচ্চিত্রে একজন স্বনামধন্য পরিচালকের কন্যা চরিত্রে কাজ করে তিনি প্রশংসিত হন। এতে তার বাবার চরিত্রে অভিনয় করেন ইরফান খান। একই বছর তিনি হালদা নদী নিয়ে সচেতনতামূলক "হালদা" চলচ্চিত্রে হাসু চরিত্রে অভিনয় করে প্রশংসা অর্জন করেন।


title: নুসরাত ইমরোজ তিশা

text: ২০১৮ সালে ভালোবাসা দিবস উপলক্ষ্যে সাগর জাহান নির্মিত "একটি মধ্যবিত্ত ফ্রিজের গল্প" নাটকে তাকে তাহসানের বিপরীতে দেখা যায়। তিনি ফারুকী নির্মিত ডাবর মেথি আমলা হেয়ার অয়েলের বিজ্ঞাপনে কাজ করেন। এই বছর সেপ্টেম্বর মাসে তিনি ও অভিনেতা চঞ্চল চৌধুরী মুঠোফোন সেবাদানকারী কোম্পানি রবি আজিয়াটা লিমিটেডের শুভেচ্ছাদূত হন এবং আটটি বিজ্ঞাপন চিত্রে কাজের জন্য চুক্তিবদ্ধ হন।


title: নুসরাত ইমরোজ তিশা

text: ব্যক্তিগত জীবনে তিশা ২০১০ সালের ১৬ জুলাই টিভি ও চলচ্চিত্র পরিচালক মোস্তফা সরয়ার ফারুকীর সাথে বিবাহবন্ধনে আবদ্ধ হন। ২০১৪ সালের অক্টোবরে ঢাকার স্কয়ার হাসপাতালে তিশার অ্যাপেনডিসাইটিসের অস্ত্রোপচার হয়।


title: নুসরাত ইমরোজ তিশা

text: তিশা সামাজিক যোগাযোগ মাধ্যম থেকে বিচ্যুত ছিলেন। এতে তার ভুয়া অ্যাকাউন্ট থেকে ভক্তরা প্রতারিত হচ্ছিল। তাই তিনি ২০১৬ সালের নভেম্বরে তার একটি ফেসবুক অ্যাকাউন্ট খোলেন। অ্যাকাউন্টটি পরিচালনা করে পপকর্ন ডিজিটাল।


title: নুসরাত ইমরোজ তিশা

text: তিশা চলচ্চিত্র দেখতে পছন্দ করেন। তার প্রিয় চলচ্চিত্র হল ন্যাটালি পোর্টম্যান অভিনীত "ব্ল্যাক সোয়ান"। এছাড়া "স্টিল অ্যালিস" চলচ্চিত্রে জুলিঅ্যান মুরের করা চরিত্রটি তার পছন্দের চরিত্র।


title: ল্চে-ব্ত্সুন-শেস-রাব-'ব্যুং-গ্নাস

text: ল্চে-ব্ত্সুন-শেস-রাব-'ব্যুং-গ্নাস () একাদশ শতাব্দীর একজন তিব্বতী বৌদ্ধভিক্ষু ছিলেন।


title: ল্চে-ব্ত্সুন-শেস-রাব-'ব্যুং-গ্নাস

text: ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।


title: একচুয়ারিয়াল সাইন্স

text: একচুয়ারিয়াল সাইন্স হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। একচুয়ারিগন হলেন এই ঝুঁকি নির্নয় সংক্রান্ত পেশাজীবী যারা একচুয়ারিয়াল সাইন্সের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।


title: একচুয়ারিয়াল সাইন্স

text: একচুয়ারিয়াল সাইন্স বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, ফাইন্যান্স, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী মডেল, টেবিল, চার্ট এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ন ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।


title: একচুয়ারিয়াল সাইন্স

text: পৃথিবীর বিভিন্ন দেশে অনেক বিশ্ববিদ্যালয়েই একচুয়ারিয়াল সাইন্সে স্নাতক ও স্নাতকোত্তর ডিগ্রি প্রদান করা হয়। ক্যারিয়ার কাস্ট নামক যুক্তরাষ্ট্রের একটি জব সার্চ ওয়েবসাইট অনুযায়ী ২০১০ সালে একচুয়ারি পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই র‍্যাংকিং করা হয়েছিল।


title: খ্রিস্টান সমাধিক্ষেত্র, ঢাকা

text: খ্রিস্টান সমাধিক্ষেত্র পুরাতন ঢাকা’র ওয়ারীতে অবস্থিত। এই সমাধিক্ষেত্রটি স্থাপনের কিছুদিন পর থেকেই আস্তে আস্তে ধ্বংসের সম্মুখীন হয় এবং বর্তমানেও এই ধ্বংসের ধারা অব্যাহত রয়েছে।


title: খ্রিস্টান সমাধিক্ষেত্র, ঢাকা

text: এই সমাধিক্ষেত্রটি মূলত ইউরোপীয়ান বণিক ও তাদের পরিবারবর্গের জন্য স্থাপিত হয়। তাই এই সমাধিক্ষেত্রের বেশিরভাগ সমাধি ইস্ট ইন্ডিয়া কোম্পানীর সদস্যদের। এই সমাধিক্ষেত্রের সবচেয়ে প্রাচীন সমাধি হল কলকাতার মন্ত্রী রেভারেন্ড জোসেফ প্যাজেট এর, যিনি ১৭৪৪ সালে ২৬ বছর বয়সে মারা যান।


title: খ্রিস্টান সমাধিক্ষেত্র, ঢাকা

text: ১৮০০ সালের প্রথম দিক থেকেই এই সমাধিক্ষেত্রের অবনতি শুরু হয়, রেজিনাল্ড হেবার এবং এফ.বি. ব্র্যাডলী বার্ট উভয়ের দ্বারা পরিলক্ষিত হয়। যদিও ঐ দশকের অনেক অনুভূতিপ্রবন জিনিস তাদের আকর্ষণ করে। সমাধিক্ষেত্রের প্রধান রাস্তাটি সময়ের সাথে বিলীন হয়ে যায়, কিন্তু এটা বোঝা যায় যে, একজোড়া সোজা রাস্তা সমাধিক্ষেত্রের বিভিন্ন স্থানে যাওয়ার জন্য একটি নেটওয়ার্ক তৈরী করে। এই সমাধিক্ষেত্রের একাধিক সমাধি একসাথে মিশে একটি মাত্র সমাধিতে পরিণত হয়, যে কারণে দর্শনার্থীরা সহজে বুঝতে পারে না সমাধির প্রকৃত সংখ্যা।


title: খ্রিস্টান সমাধিক্ষেত্র, ঢাকা

text: এই সমাধিক্ষেত্রে ছয় ধরনের সমাধি দেখা যায়


title: খ্রিস্টান সমাধিক্ষেত্র, ঢাকা

text: টাইপ-এ এই ধরনের সমাধিগুলো হয় একেবারে পুরনো যার কোন অংশ অবশিষ্ট নেই অথবা একেবারে নতুন। সমাধির আসল অবস্থাটি দর্শনার্থীদের জন্য পাশে নির্দেশিত থাকে।


title: খ্রিস্টান সমাধিক্ষেত্র, ঢাকা

text: টাইপ-বি এই ধরনের সমাধিগুলো মূরিশ ধাঁচের তোরণ। যার অধিকাংশই বহু বছর ধরে পরিবর্তন করা হয়েছে। এবং যা এখনো বিদ্যমান। এই ধরনের সমাধিগুলো চিত্তাকর্ষক নকশার বদলে অনেকটা সমতলভূমির কেন্দ্রের উপর দণ্ডায়মান সাধারণ তোরণের মত। এর অবস্থানগুলো নির্দেশ করে যে, এই সমাধিগুলোর কোনপ্রকার প্রাতিষ্ঠানিক সংরক্ষণ কার্য পরিচালনা হয় না।


title: খ্রিস্টান সমাধিক্ষেত্র, ঢাকা

text: টাইপ- সি, ডি এবং ই এখানকার "obelisk" এবং "urn" এর সাথে মিল আছে কলকাতার সমাধিক্ষেত্রগুলোতে যেগুলো আছে সেগুলোর। এই ধরনের সমাধিগুলো ভারতীয় পিরামিডের মত। যা একটি পাকা ভিত্তির উপর দণ্ডায়মান থাকে, যে পাকা ভিত্তিটি সমাধির উপর তৈরী হয়, যার স্মৃতিস্তম্ভের আস্তে আস্তে কোণাকুণিভাবে উপর দিকে উঠে একটি চূড়ায় গিয়ে সমাপ্ত হয়। যা অনেকটা পিরামিডের ছোট সংস্করণের মত।


title: খ্রিস্টান সমাধিক্ষেত্র, ঢাকা

text: টাইপ-এফ এই সমাধিক্ষেত্রের এই ধরনের সমাধিগুলো সবচেয়ে চিত্তাকর্ষক ও বৈচিত্রপূর্ণ বৈশিষ্ট্যের অধিকারী। এই সমাধিগুলো বৃত্তাকার নয় কিন্তু ডোরিক ও আয়ন কলামের দ্বারা অষ্টভুজ বা বর্গাকৃত হয়। এই ধরনের সমাধিগুলোর মধ্যে কলম্বো শাহীব সমাধিটি সবচেয়ে চিত্তাকর্ষক। সময়ের সাথে এই সমাধিটির পরিবর্তন সাধন করা হয়। এই সমাধিটি তিনটি সমাধির সমন্বয়ে গঠিত, কিন্তু আশ্চর্যের বিষয় এই যে, কেন্দ্রীয়ভাবে এই সমাধির কোন শিলালিপি নেই। যদিও শিলালিপি পরবর্তীতে সংযোজন করা হয়, কারণ এই সমাধির আসল কাঠামো ঋতুগত পরিবর্তন বা অন্যান্য ভৌগোলিক কারণে ধ্বংস হয়ে যায়। এই সমাধির স্তম্ভটি মোঘল আমলে তৈরী মসজিদসমূহের নকশার গড় পরিকল্পনায় তৈরী। বর্গাকার একটি সমাধির চারপাশের প্রত্যেকদিকে চারটি করে দরজা বিদ্যমান। সামনের দিকে তিনদিকের বৃহৎ মধ্যভাগে একটি মুখমণ্ডলের ছবি ও এর শেষের দিক অষ্টাভুজাকৃতির একটি স্তম্ভ বিদ্যমান যাতে একটি স্বর্গের পরীর ছবি বিদ্যমান।


title: রোনাল্ড জর্জ রেফর্ড নোরিশ

text: রোনাল্ড জর্জ রেফর্ড নোরিশ একজন ব্রিটিশ রসায়ন বিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।


title: রোনাল্ড জর্জ রেফর্ড নোরিশ

text: নোরিশ ১৮৯৭ সালের ৯ নভম্বর ইংল্যান্ডের কেমব্রিজে জন্মগ্রহণ করেন। তিনি কেমব্রিজ বিশ্ববিদ্যালয়ের ভৌত রসায়ন বিভাগের প্রধান ছিলেন।


title: জর্জ পোর্টার

text: জর্জ পোর্টার একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।


title: জর্জ পোর্টার

text: পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।


title: সোনাচোখ

text: সোনাচোখ () অ্যানাটিডি পরিবারের একটি গণের নাম। এরা মাঝারি আকারের হাঁস; ঠোঁটের গোড়া যত চওড়া তার বেশি উঁচু, আগা কম চ্যাপ্টা, শেষটা গোলাকার; নাক ঠোঁটের গোড়ার চেয়ে আগার কাছে; পা খাটো; পায়ের পিছনের আঙুল সুগঠিত ও প্রশস্ত পর্দাযুক্ত; পা শরীরের বেশ পেছনে, ফলে হাঁটতে অসুবিধে হয়; ডানা সুচালো; ক্রমান্বয়ে ছোট থেকে বড় পালকের লম্বাটে লেজ; ছেলে ও মেয়েপাখির চেহারায় পার্থক্য আছে। এদের পৃথিবীতে জীবিত মোট ৩ প্রজাতি, বাংলাদেশে ১ প্রজাতি রয়েছে। সেগুলো হলো;


title: ডেরেক হ্যারল্ড রিচার্ড বার্টন

text: ডেরেক হ্যারল্ড রিচার্ড বার্টন একজন ব্রিটিশ জৈব রসায়নবিজ্ঞানী। তিনি ১৯৬৯ সালে রসায়নে নোবেল পুরস্কার লাভ করেন।


title: ডেরেক হ্যারল্ড রিচার্ড বার্টন

text: বার্টন ইম্পেরিয়াল কলেজ লন্ডন থেকে ১৯৪০ সালে গ্র্যাজুয়েট হন এবং ১৯৪২ সালে জৈব রসায়নে পিএইচডি ডিগ্রি লাভ করেন। তিনি এই বিশ্ববিদ্যালয়ে সহকারী প্রভাষক হিসেবে নিযুক্ত হন। তিনি ১৯৪৯ ও ১৯৫০ সালে হার্ভার্ড বিশ্ববিদ্যালয় এ ভিজিটিং প্রভাষক হিসেবে কাজ করেন। তিনি ১৯৫৫ সালে গ্লাসগো বিশ্ববিদ্যালয় এর রসায়নের অধ্যাপক নিযুক্ত হন। ১৯৫৭ সালে ইম্পেরিয়াল কলেজ লন্ডন এর জৈব রসায়নের অধ্যাপক নিযুক্ত হন। ১৯৫৮ সালে তিনি ম্যাসাচুসেট্‌স ইনস্টিটিউট অফ টেকনোলজিতে এবং ১৯৬০ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।


title: সরগুজা জেলা

text:
সরগুজা জেলা (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।
কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।


title: সরগুজা জেলা

text: মৌর্য সাম্রাজ্যের উত্থানের আগে এই অঞ্চলের শাসক ছিল নন্দ রাজবংশ। খ্রিস্টপূর্ব তৃতীয় শতাব্দীতে এই অঞ্চল ছোটো ছোটো রাজ্যে বিভক্ত ছিল। পরে রক্ষাল গোত্রের এক রাজপুত রাজা অধুনা ঝাড়খণ্ড অঞ্চল থেকে এই অঞ্চল আক্রমণ করে জয় করে নেন। ১৮২০ সালে অমর সিং সরগুজার রাজা হন। ব্রিটিশ যুগে সরগুজা ছিল একটি দেশীয় রাজ্য।


title: সরগুজা জেলা

text: বর্তমানে এই জেলাটি মাওবাদী উপদ্রুত লাল করিডোরের অংশ।


title: সরগুজা জেলা

text: ২০১১ সালের জনগণনা অনুসারে, সরগুজা জেলার জনসংখ্যা ২,৩৬২,৩২৯। এই জনসংখ্যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯২তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ১৯.৭৬%। জেলার লিঙ্গানুপাতের হার প্রতি ১০০০ পুরুষে ৯৭৬ জন নারী। জেলার সাক্ষরতার হার ৬১.১৬%।


title: সরগুজা জেলা

text: আদিবাসীরা এই জেলার জনসংখ্যার প্রধান অংশ। পান্ডো ও কোরওয়ারা এখানকার পুরনো আদিবাসী। পান্ডোরা নিজেদের মহাভারতের পাণ্ডবদের বংশধর মনে করে। আবার কোরওয়ারা মনে করা তারা কৌরবদের বংশধর।


title: সরগুজা জেলা

text: এখানকার প্রধান ভাষাগুলির মধ্যে উল্লেখযোগ্য ভারিয়া ভাষা। এটি ভারিয়া উপজাতির ভাষা। দেবনাগরী হরফে লেখা হয়।


title: সরগুজা জেলা

text: বন্যপ্রাণী চলচ্চিত্রের নির্মাতা মাইক পাণ্ডের "দ্য লাস্ট মাইগ্রেশন" ছবিটি সরগুজা জেলায় নির্মিত হয়। এটিই গ্রিন অস্কার পাওয়া প্রথম এশীয় ছবি। এই জেলার সোনাবাই আদিবাসী ও লোকশিল্পের এক জনপ্রিয় মৃৎশিল্পী।


title: ওয়াকা গ্রাউন্ড

text: ওয়াকা গ্রাউন্ড (; ) পশ্চিম অস্ট্রেলিয়ার রাজধানী পার্থের একটি ক্রীড়া স্টেডিয়াম। এ স্টেডিয়ামটি ১৮৯০ সালে নির্মাণ করা হয়। ২৪,৫০০ আসন ক্ষমতাসম্পন্ন স্টেডিয়ামটির স্বত্ত্বাধিকারী হচ্ছে ওয়েস্টার্ন অস্ট্রেলিয়ান ক্রিকেট অ্যাসোসিয়েশন। এ সংস্থার মাধ্যমেই ওয়াকা গ্রাউন্ড পরিচালিত হচ্ছে।


title: ওয়াকা গ্রাউন্ড

text: ১৮৯০-এর দশকের সূচনালগ্নে পশ্চিম অস্ট্রেলিয়ার প্রধান ক্রিকেট মাঠ হিসেবে বিবেচিত। ১৯৭০ সালে সর্বপ্রথম টেস্ট খেলা আয়োজনের ব্যবস্থা করা হয়। ওয়েস্টার্ন ওয়ারিয়র্সের প্রথম-শ্রেণীর ক্রিকেট এবং স্থানীয় কেএফসি টুয়েন্টি২০ বিগ ব্যাশ লীগের ফ্রাঞ্চাইস পার্থ স্কর্চার্সের নিজ মাঠে হিসেবে ওয়াকাকে ব্যবহার করা হয়। মহিলাদের ক্রিকেট দল ওয়েস্টার্ন ফারি মহিলাদের জাতীয় ক্রিকেট লীগে অংশগ্রহণ করে।


title: ওয়াকা গ্রাউন্ড

text: ঐতিহাসিক এই মাঠ সাক্ষী হয়ে আছে অনেক কিছুরই, দারুণ কিছু মুহূর্তের, দুর্দান্ত সব পারফরম্যান্সের। ১৮৮৫ সালে যে মাঠ তৈরির উদ্যোগ নেওয়া হয়েছিল, সেটি বাস্তবে রূপ পেয়েছিল ১৮৮৯ সালে। যদিও ওয়াকায় টেস্ট খেলা হয়েছিল এর অনেক পরে—১৯৭০ সালে। ইংল্যান্ড ও অস্ট্রেলিয়ার মধ্যকার অ্যাশেজ সিরিজ দিয়ে টেস্ট ভেন্যু হিসেবে পথচলা শুরু করা ওয়াকায় ইংল্যান্ড-অস্ট্রেলিয়াই নেমেছে শেষ টেস্টটি খেলতে।


title: ওয়াকা গ্রাউন্ড

text: জাভেদ মিয়াঁদাদের নেতৃত্বে পাকিস্তানের প্রথম সফর। স্বাগতিকদের ১৮০ রানে গুটিয়ে দিয়ে হাওয়ায় উড়ছিল পাকিস্তান। কিন্তু ডেনিস লিলি ও টেরি অলডারম্যান ৯ উইকেট নিজেদের মধ্যে ভাগাভাগি করে নিলে ৬২ রানে অলআউট পাকিস্তান। চতুর্থ ইনিংসে মিয়াঁদাদের দলের সামনে লক্ষ্য ছিল ৫৪৩। ২৭ রানে ২ উইকেট হারানোর পর ক্রিজে আসেন ‘বড়ে মিয়াঁ’। একটি রান নিতে গিয়ে ধাক্কা লাগে লিলি ও মিয়াঁদাদের। এ নিয়ে আম্পায়ারের কাছে অভিযোগ করেন লিলি। পরে মিয়াঁদাদের ঊরুতে ছোট্ট একটি লাথি ঝাড়েন। ব্যস, আর যায় কোথায়। লিলিকে রীতিমতো ব্যাট তুলে মারতে গিয়েছিলেন মিয়াঁদাদ! পরে আম্পায়ারের মধ্যস্থতায় শান্ত হয় পরিস্থিতি।


title: ওয়াকা গ্রাউন্ড

text: অস্ট্রেলিয়া ও ওয়েস্ট ইন্ডিজ ৫ ম্যাচের টেস্ট সিরিজ তখন ১-১ সমতায়। সিরিজের চতুর্থ টেস্ট মাত্র ১ রানে জিতে সমতা ফিরিয়েছিল ক্যারিবীয়রা। ওয়াকায় পঞ্চম টেস্টে ইনিংস ও ২৫ রানে জিতেছিল রিচি রিচার্ডসনের ওয়েস্ট ইন্ডিজ। প্রথম ইনিংসে বিধ্বংসী এক স্পেলে অস্ট্রেলিয়ার ৭ ব্যাটসম্যানকে আউট করেছিলেন ৬ ফুট ৭ ইঞ্চি উচ্চতার অ্যামব্রোস। রান খরচ করেছিলেন মোটে ১। সেই ইনিংসে জাস্টিন ল্যাঙ্গার, স্টিভ ওয়াহ ও শেন ওয়ার্ন বাদে বাকি সব ব্যাটসম্যানকে আউট করেছিলেন ওয়েস্ট ইন্ডিজের অন্যতম সেরা এই পেসার। ৯ উইকেট নিয়ে ম্যাচসেরা হয়েছিলেন কার্টলি অ্যামব্রোস।


title: ওয়াকা গ্রাউন্ড

text: ২০০০ সালের ১ ডিসেম্বর তারিখটা নিশ্চয়ই মনে রেখেছেন গ্লেন ম্যাকগ্রা। ওয়েস্ট ইন্ডিজের অস্ট্রেলিয়া সফরের দ্বিতীয় টেস্টের প্রথম দিনে ধ্বংসস্তূপে পরিণত হয়েছিল ক্যারিবীয়রা। অভ্যাসমতো সিরিজের শুরুতেই ব্রায়ান লারার উইকেটকে পাখির চোখ করেছিলেন ম্যাকগ্রা। ২৯৮টি টেস্ট উইকেট নিয়ে ম্যাচ শুরু করেছিলেন এই পেসার। ওপেনার শেরউইন ক্যাম্পবেলকে প্রথম স্লিপে পন্টিংয়ের ক্যাচ বানিয়ে শুরু। লারাকে প্রথম বলেই স্টুয়ার্ট ম্যাকগিলের ক্যাচ বানালেন—৩০০তম উইকেট। হ্যাটট্রিক বলে জিমি অ্যাডামসকে বানালেন ল্যাঙ্গারের ক্যাচ। ক্যারিয়ারের প্রথম হ্যাটট্রিক, ৩০০তম উইকেট হিসেবে লারাকে আউট করা, চিরস্মরণীয় করে রাখার জন্য সে টেস্টে সবকিছুই করেছিলেন ম্যাকগ্রা।


title: ওয়াকা গ্রাউন্ড

text: সেবার হিথ স্ট্রিকের নেতৃত্বে জিম্বাবুয়ে এসেছিল অস্ট্রেলিয়ায়। প্রথম ইনিংসে ৭৩৫ রানের পাহাড় গড়েছিল স্বাগতিকেরা। এর আগে টেস্টের সর্বোচ্চ ইনিংস ছিল লারার ৩৭৫। ১১টি ছয় আর ৩৮টি চারে ৩৮০ করেছিলেন হেইডেন। এটিই তখন হয়ে উঠেছিল টেস্টের সর্বোচ্চ ব্যক্তিগত ইনিংস। ছয় মাস পরই অবশ্য নিজের রেকর্ড ফের দখলে নিয়েছিলেন লারা, ইংল্যান্ডের বিপক্ষে ৪০০ করে অপরাজিত ছিলেন ত্রিনিদাদের রাজকুমার। তবে এখনো দ্বিতীয় সর্বোচ্চ টেস্ট ইনিংস হিসেবে অক্ষত রয়েছে হেইডেনের মহাকাব্যিক সেই ইনিংস।


title: ওয়াকা গ্রাউন্ড

text: অ্যাশেজের তৃতীয় টেস্টেই সিরিজ জয় নিশ্চিত করেছিল পন্টিংয়ের অস্ট্রেলিয়া। তবে সব আলো কেড়ে নিয়েছিলেন অ্যাডাম গিলক্রিস্ট। আগের তিন টেস্ট ইনিংসে রান পাননি, এমনকি সেই টেস্টের প্রথম ইনিংসেও ডাক মেরেছিলেন তিনি। দ্বিতীয় ইনিংসে অস্ট্রেলিয়ার রান উৎসবের মাঝে দাঁড়িয়ে ৪০ বলে ফিফটি করেছিলেন এই উইকেটকিপার ব্যাটসম্যান। পার্থের ৫০ ডিগ্রি তাপমাত্রায় পরের ১৭ বলে ঝড় তুলেছিলেন ইংলিশ বোলারদের ওপর। ৫৭ বলে সেঞ্চুরি করার পথে ৪টি ছক্কা ও ১২টি বাউন্ডারি হাঁকিয়েছিলেন গিলি। ২০৬ রানে টেস্ট জিতেছিল স্বাগতিকেরা, ধরে রেখেছিল অ্যাশেজ।


title: ওয়াকা গ্রাউন্ড

text: ওয়াকা’র পীচকে পৃথিবীর অন্যতম দ্রুতগতিসম্পন্ন ও বাউন্সার উপযোগী হিসেবে গণ্য করা হয়, যা ফাস্ট বোলারদের বাড়তি সুবিধা প্রদান করে। এছাড়াও, পীচের বহিঃভাগও দ্রুততর। এ সকল বৈশিষ্ট্যের সাথে বৈকালিক সমুদ্রের বাতাস মাঠে প্রবাহিত হয়। এরফলে ঐতিহাসিকভাবেই পেসার ও সুইং বোলারগণের জন্য সর্বাপেক্ষা আকর্ষণীয় স্থান হিসেবে বিবেচিত হয়ে আসছে। মাঝেমাঝেই অত্যন্ত দ্রুতগতিতে রান সংগ্রহ করতেও দেখা যায় এখানে। ডিসেম্বর, ২০১২ সালে সাতটি দ্রুততম সময়ের টেস্ট সেঞ্চুরির মধ্যে চারটিই এসেছে ওয়াকাতে।


title: ওয়াকা গ্রাউন্ড

text: এ মাঠকে অন্যান্য ক্রীড়ায়ও ব্যবহার করতে দেখা যায়। তন্মধ্যে অ্যাথলেটিক্স, অস্ট্রেলিয়ান রুলস ফুটবল, বেসবল, ফুটবল, রাগবি লীগ, রাগবি ইউনিয়ন খেলা এখানে অনুষ্ঠিত হয়েছে। এছাড়াও, রক কনসার্টের ন্যায় অন্যান্য কর্মকাণ্ডেও এ মাঠ ব্যবহৃত হয়।


title: মারিও জার্দেল

text: মারিও জার্দেল দে আলমিদা রিবিরো (জন্ম: ১৮ সেপ্টেম্বর ১৯৭৩) ব্রাজিরের একজন পেশাদার ফুটবল খেলোয়াড়। জার্দেল "মাঠে সঠিক সময়ে সঠিক স্থানে" থাকার জন্য বিশেষভাবে উল্লেখযোগ্য, যার ফলে তিনি তার সময়ে ইউরোপের অন্যতম সেরা গোলদাতা হয়ে উঠেছিলেন। তিনি পোর্তো, গ্যালাতেসারে এবং স্পোর্টিং সিপি-র হয়ে ২৬৬টি খেলায় অংশ নিয়ে ২৭৪টি গোল করেছেন। জার্দেল দু'বার ইউরোপীয় লীগে সর্ব্বোচ্চ গোলদাতার পুরস্কার "গোল্ডেন বুট" লাভ করেছেন।


title: ওয়েন্ডি লুহাবে

text: ওয়েন্ডি লুহাবে দক্ষিণ আফ্রিকান উদ্যোক্তা। বিভিন্ন আন্তর্জাতিক প্রতিষ্ঠানে ১০ বছর চাকরি শেষে উদ্যোক্তা-ব্যবসায়ী হিসেবে কাজ শুরু করেন।


title: ওয়েন্ডি লুহাবে

text: ওয়েন্ডি লুহাবের জন্ম ১৯৫৭ সালে। ইউনিভার্সিটি অব ফোর্ট হ্যায়ার থেকে স্নাতক এবং ইউনিভার্সিটি অব ল্যাস্থো থেকে স্নাতকোত্তর ডিগ্রি নেন। বিএমডব্লিউতে ১০ বছর কাজ করার পর ১৯৯১ সালে পরামর্শক প্রতিষ্ঠান ব্রিজিং দ্য গ্যাপ প্রতিষ্ঠা করেন তিনি। আফ্রিকার পিছিয়ে পড়া জনগোষ্ঠী এবং নারীদের সামনের দিকে এগিয়ে নিতে কাজ করে যাচ্ছেন। আফ্রিকার কালো তরুণদের উদ্যোক্তা হিসেবে তৈরি করা এবং বিশ্ব বাজারে দক্ষিণ আফ্রিকার প্রতিষ্ঠানগুলোকে কীভাবে সংযুক্ত করা যায় এই নিয়ে কাজ দিয়ে শুরু। তরুণদের পাশাপাশি আফ্রিকার নারীদের উদ্যোক্তা হিসেবে তৈরি করতে নিজেই উদ্যোগ নেন একটি আর্থিক প্রতিষ্ঠান প্রতিষ্ঠার জন্য যেখান থেকে প্রয়োজনমতো বিশেষ ঋণ নেওয়া যাবে। এটিই ছিল আফ্রিকার নারীদের জন্য প্রথম কোনো আর্থিক সুবিধাবিষয়ক উদ্যোগ।


title: ওয়েন্ডি লুহাবে

text: কাজের স্বীকৃতি হিসেবে বিশ্বের সেরা ৫০ শীর্ষ নারী উদ্যোক্তা এবং ওয়ার্ল্ড ইকনোমিক ফোরামের গ্লোবাল লিডার হিসেবে স্বীকৃতি পেয়েছেন ওয়েন্ডি।


title: ওয়েন্ডি লুহাবে

text: ব্যক্তিগত জীবনে ওয়েন্ডি লুহাবের স্বামী দক্ষিণ আফ্রিকার শীর্ষ রাজনীতিবিদ মাবহাজিমা সিলোয়, এবং তাদের দুই সন্তান ও একজন নাতি আছে।


title: দ্য টোয়াইলাইট সাগা (চলচ্চিত্র ধারাবাহিক)

text: দ্য টোয়াইলাইট সাগা একটি ধারাবাহিক চলচ্চিত্র আমেরিকান সাহিত্যিক স্টেফেনি ম্যায়ার রচিত "টোয়াইলাইট" উপন্যাসের উপর ভিত্তি করে নির্মিত।


text: এই ধারাবাহিকটি ২০০৪ সাল থেকে প্যারামাউন্ট পিকচার্স্ কর্তৃক চলচ্চিত্র রূপ দেয়ার প্রচেষ্টা চলছিলো, যেখানে মূল ছবিটি উপন্যাস থেকে ভিন্ন ধরনের ছিলো। ৩ বছর পর সামিট এন্টারটেইনমেন্ট ছবিটির স্বত্ত্ব নিয়ে নেয়। উদ্বোধনী দিনে "টোয়েইলাইট" $৩৫.৭ মিলিয়ন আয় করার পর, সামিট এন্টারটেইনমেন্ট ঘোষণা করে যে তারা এর পরবর্তী পর্ব "নিউ মুন" প্রকাশ করবে; ঐ মাসেরই আগের দিকে তারা উপন্যাসটির স্বত্ত্ব নিয়ে নেয়। দুই পর্বের "ব্রেকিং ডাউন" চলচ্চিত্রায়ন শুরু হয় ২০১০ সালের নভেম্বরে এবং মুক্তি পায় ১৬ নভেম্বর ২০১২-এ।


title: আইসিসি টি২০আই চ্যাম্পিয়নশীপ

text: আইসিসি টি২০আই চ্যাম্পিয়নশীপ () আন্তর্জাতিক ক্রিকেট কাউন্সিল কর্তৃক আয়োজিত আন্তর্জাতিক টুয়েন্টি২০ ক্রিকেট প্রতিযোগিতা। মূলতঃ নিয়মিত টুয়েন্টি২০ খেলার সময়সূচীমাফিক র‌্যাঙ্কিং পদ্ধতির মাধ্যমে দলগত পর্যায়ে আইসিসি টি২০ চ্যাম্পিয়নশীপ নির্ধারিত হয়। প্রতিটি টুয়েন্টি২০ আন্তর্জাতিক ক্রিকেট খেলাশেষে সংশ্লিষ্ট উভয় দল গাণিতিক সূত্রের মাধ্যমে পয়েন্ট অর্জন করে থাকে। সর্বমোট খেলার সংখ্যা দিয়ে প্রত্যেক দলের পয়েন্ট সংখ্যা রেটিং আকারে নির্ধারিত হয়। পরবর্তীতে ধারাবাহিকভাবে সাজিয়ে দলগুলোর রেটিং নির্ধারণের মাধ্যমে শীর্ষস্থান প্রকাশ করা হয়। ৩০ জুলাই, ২০১৮ তারিখ পর্যন্ত ১৩২ রেটিং নিয়ে পাকিস্তান আইসিসি টি২০আই চ্যাম্পিয়নশীপে শীর্ষস্থান দখল করে আছে।


title: 'গ্রো-ম্গোন-ছোস-র্গ্যাল-'ফাগ্স-পা

text: 'গ্রো-ম্গোন-ছোস-র্গ্যাল-'ফাগ্স-পা () (১২৩৫ - ১২৮০) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের সপ্তম সা-স্ক্যা-খ্রি-'দ্জিন ছিলেন। তিনি 'ফাগ্স-পা লিপি নামক এক নতুন লিপির উদ্ভাবন করেন।


title: 'গ্রো-ম্গোন-ছোস-র্গ্যাল-'ফাগ্স-পা

text: 'গ্রো-ম্গোন-ছোস-র্গ্যাল-'ফাগ্স-পা তিব্বতের ম্ঙ্গা'-রিস অঞ্চলে ১২৩৫ খ্রিষ্টাব্দে জন্মগ্রহণ করেন। তাঁর পিতা ব্সোদ-নাম্স-র্গ্যাল-ম্ত্শান () (১১৮৪-১২৩৯) ছিলেন সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন কুন-দ্গা'-র্গ্যাল-ম্ত্শান-দ্পাল-ব্জাং-পোর ভ্রাতা। তাঁর মাতার নাম ছিল কুন-দ্গা'-ক্যিদ ()।


title: 'গ্রো-ম্গোন-ছোস-র্গ্যাল-'ফাগ্স-পা

text: ১২৪৪ খ্রিষ্টাব্দে মঙ্গোল সম্রাট ওগেদেই খানের পুত্র খোদান খানের আমন্ত্রণে কুন-দ্গা'-র্গ্যাল-ম্ত্শান-দ্পাল-ব্জাং-পোর সঙ্গে 'গ্রো-ম্গোন-ছোস-র্গ্যাল-'ফাগ্স-পা এবং তাঁর ভ্রাতা ফ্যাগ-না-র্দো-র্জে () তিন বছর ধরে লিয়াংঝৌ যাত্রা করেন। এই যাত্রা শুরুর এক বছরের মধ্যে তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের নিকট ভিক্ষুর শপথ গ্রহণ করেন।


title: 'গ্রো-ম্গোন-ছোস-র্গ্যাল-'ফাগ্স-পা

text: ১২৫১ খ্রিষ্টাব্দে কুন-দ্গা'-র্গ্যাল-ম্ত্শান-দ্পাল-ব্জাং-পোর মৃত্যুর পরেও তিনি মঙ্গোলিয়াতে থেকে যান। এই সময় খোদান খানের হাত থেকে ক্ষমতা তাঁর ভ্রাতা গুয়ুগ ও তারপর মোংকে খানের হাতে পৌঁছয়। ১২৫৩ খ্রিষ্টাব্দে মোংকে খানের ভ্রাতা কুবলাই খান তাঁকে কাইপিং নামক তাঁর নব নির্মিত শহরে আমন্ত্রণ জানান। এই যাত্রায় 'গ্রো-ম্গোন-ছোস-র্গ্যাল-'ফাগ্স-পা খাম্স অঞ্চলে বোন ধর্মাবলম্বীসহ বহু মানুষকে সা-স্ক্যা ধর্মসম্প্রদায়ের অন্তর্ভুক্ত করেন। কুবলাই খানের রাজদরবারে 'গ্রো-ম্গোন-ছোস-র্গ্যাল-'ফাগ্স-পার গুরুত্ব ধীরে ধীরে বৃদ্ধি পেতে থাকে। ১২৫৮ খ্রিষ্টাব্দে দাওবাদের পন্ডিতদের সঙ্গে অনুষ্ঠিত এক বিতর্কসভায় কুবলাই খান তাঁকে জয়ী ঘোষণা করলে দাওবাদের গ্রন্থগুলিকে পুড়িয়ে ফেলা হয় ও বহু দাওবাদী পন্ডিতকে বৌদ্ধধর্মে পরিণত হতে বাধ্য করা হয়। এই সময় 'গ্রো-ম্গোন-ছোস-র্গ্যাল-'ফাগ্স-পা কুবলাই খানকে হেবজ্র ও মহাকালতন্ত্র সম্বন্ধে শিক্ষাদান করেন।


title: 'গ্রো-ম্গোন-ছোস-র্গ্যাল-'ফাগ্স-পা

text: ১২৬০ খ্রিষ্টাব্দে কুবলাই খান তাঁকে গুওশি (國師) বা জাতীয় ধর্মশিক্ষক হিসেবে নিয়োগ করলে তাঁর রাজনৈতিক গুরুত্ব প্রচন্ড রকম ভাবে বেড়ে যায়। কুবলাই খান এরপর তাঁকে তিব্বতের শাসনকর্তা নিযুক্ত করলে তিনি তিব্বতের প্রশাসনিক ও ধর্মীয় বিভাগের সর্বেসর্বা হয়ে যান। এই সময় সম্রাট কুবলাই খান তিব্বতী বৌদ্ধবিহারগুলির ওপর করবৃদ্ধি করতে চাইলে 'গ্রো-ম্গোন-ছোস-র্গ্যাল-'ফাগ্স-পা এই সিদ্ধান্তের তীব্র প্রতিবাদ করলে সম্রাট সিদ্ধান্ত প্রত্যাহার করতে বাধ্য হন। ১২৬৪ খ্রিষ্টাব্দে কুবলাই খান তিব্বতীদের মঙ্গোল শাসন মেনে নেওয়ানোর জন্য 'গ্রো-ম্গোন-ছোস-র্গ্যাল-'ফাগ্স-পাকে ও তাঁর ভ্রাতা ফ্যাগ-না-র্দো-র্জেকে তিব্বতে পাঠান। ১২৬৭ খ্রিষ্টাব্দে ফ্যাগ-না-র্দো-র্জের মৃত্যু হলে সা-স্ক্যা ধর্মসম্প্রদায়ের শাক্য-ব্জা-পো নামক এক লামাকে 'গ্রো-ম্গোন-ছোস-র্গ্যাল-'ফাগ্স-পার অধীনে থেকে দ্পোন-ছেন () নামক পদে অধিষ্ঠিত হয়ে সমগ্র তিব্বতের ওপর প্রশাসনিক ও রাজনৈতিক কর্তৃত্বের অধিকার দেওয়া হয়। এরপর মঙ্গোলদের তত্ত্বাবধানে তিব্বতে জনগণনা, ডাকবিভাগ ও সৈন্যনিয়োগ শুরু হয়। 'গ্রো-ম্গোন-ছোস-র্গ্যাল-'ফাগ্স-পাকে সমগ্র মঙ্গোল সাম্রাজ্যের বৌদ্ধদের ওপর কর্তৃত্বের অধিকার দেওয়া হয়। এই সময় তিনি সা-স্ক্যা বৌদ্ধবিহার স্থাপন করলে পরবর্তীকালে এই বিহারটি সা-স্ক্যা ধর্মসম্প্রদায়ের ক্ষমতার মূলকেন্দ্র হয়ে দাঁড়ায়।


title: 'গ্রো-ম্গোন-ছোস-র্গ্যাল-'ফাগ্স-পা

text: 'গ্রো-ম্গোন-ছোস-র্গ্যাল-'ফাগ্স-পা কুবলাই খানকে মঞ্জুশ্রী বোধিসত্ত্বের অবতার বলে এবং চক্রবর্তী সম্রাট বলে প্রচার করেন। এরফলে তিব্বতীদের দৃষ্টিতে কুবলাই খান সমগ্র চীনের প্রকৃত সম্রাট হয়ে অভিহিত হতে থাকেন। তিনি একজন সম্রাট ও ধর্মীয় নেতার মধ্যেকার সম্পর্কের ধরন নিয়ে মৌলিক রচনা করে মঙ্গোলদের কর্তৃত্বকে সুদৃঢ় করতে সহায়তা করেন। তাঁর পরিবারের বিভিন্ন সদস্যের সঙ্গে মঙ্গোল রাজকুমারীদের বিবাহের মাধ্যমে সম্রাট ও 'গ্রো-ম্গোন-ছোস-র্গ্যাল-'ফাগ্স-পার মধ্যে সম্পর্ক আরো মজবুত হয়। ১২৭০ খ্রিষ্টাব্দে তাঁকে সমগ্র সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়।


title: 'গ্রো-ম্গোন-ছোস-র্গ্যাল-'ফাগ্স-পা

text: কুবলাই খানের নির্দেশে ১২৬৮ খ্রিষ্টাব্দে 'গ্রো-ম্গোন-ছোস-র্গ্যাল-'ফাগ্স-পা তিব্বতী লিপি থেকে 'ফাগ্স-পা লিপি নামে এক নতুন ধরনের লিপির উদ্ভব করেন। কুবলাই এই লিপিকে সাম্রাজ্যের সরকারি লিপি বলে ঘোষণা করেন। এমনকি তিনি সাম্রাজ্যে বহুল প্রচলিত চীনা ও উইঘুর লিপির পরিবর্তে এই নতুন লিপি প্রচলনের ঘোষণা করলেও 'ফাগ্স-পা লিপি সাম্রাজ্যে খুব একটা প্রচলিত হয়নি। ১৩৬৮ খ্রিষ্টাব্দে ইউয়ান রাজবংশের পতনের সাথে সাথে এই লিপির ব্যবহার বন্ধ হয়ে যায়।


title: ইউনিকোডে 'ফাগ্স-পা লিপি

text: ফাগ্স-পা লিপি বিখ্যাত তিব্বতী বৌদ্ধ পন্ডিত 'গ্রো-ম্গোন-ছোস-র্গ্যাল-'ফাগ্স-পা দ্বারা উদ্ভাবিত এবং মঙ্গোল সম্রাট কুবলাই খান দ্বারা প্রচলিত মঙ্গোল সাম্রাজ্যের সরকারি লিপি।


title: দক্ষিণ পশ্চিম দিল্লি জেলা

text: দক্ষিণ পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।


title: দক্ষিণ পশ্চিম দিল্লি জেলা

text: এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।


title: দক্ষিণ পশ্চিম দিল্লি জেলা

text: এই জেলা দিল্লি ক্যান্টনমেন্ট, নাজাফগড় ও বসন্তবিহার – এই তিন মহকুমায় বিভক্ত।


title: দক্ষিণ পশ্চিম দিল্লি জেলা

text: ২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.


title: পশ্চিম দিল্লি জেলা

text: পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।


title: পশ্চিম দিল্লি জেলা

text: এই জেলার উত্তরে উত্তর পশ্চিম দিল্লি জেলা, পূর্বে উত্তর দিল্লি জেলা ও মধ্য দিল্লি জেলা, দক্ষিণে দক্ষিণ পশ্চিম দিল্লি জেলা ও পশ্চিমে হরিয়াণার ঝজ্জর জেলা অবস্থিত।


title: পশ্চিম দিল্লি জেলা

text: এই জেলা তিনট মহকুমায় বিভক্ত – প্যাটেল নগর, রাজৌরি নগর ও পাঞ্জাবি বাগ। এখানকার প্রধান বসতি এলাকাগুলি হল জনকপুরী ও তিলক নগর।


title: পশ্চিম দিল্লি জেলা

text: ২০১১ সালের জনগণনা অনুসারে, পশ্চিম দিল্লি জেলার জনসংখ্যা ২,৫৩১, ৫৮৩। যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৬৯তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৮.৯১%। পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৭৬জন নারী। জেলার সাক্ষরতার হার ৮৭.১২%.


title: উত্তর পশ্চিম দিল্লি জেলা

text: উত্তর পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।


title: উত্তর পশ্চিম দিল্লি জেলা

text: এই জেলার উত্তরপূর্বে যমুনা নদী, পূর্ব ও দক্ষিণপূর্বে নতুন দিল্লি জেলা, দক্ষিণে পশ্চিম দিল্লি জেলা, পশ্চিমে হরিয়াণার ঝজ্জর জেলা, উত্তর ও উত্তরপশ্চিমে হরিয়াণার সোনিপত জেলা এবং উত্তরপূর্বে যমুনার ওপারে উত্তরপ্রদেশ রাজ্যের গাজিয়াবাদ জেলা অবস্থিত।


title: উত্তর পশ্চিম দিল্লি জেলা

text: এই জেলা তিনটি মহকুমায় বিভক্ত – সরস্বতী বিহার, নেরুলা ও মডেল টাউন।


title: উত্তর পশ্চিম দিল্লি জেলা

text: ২০১১ সালের জনগণনা অণুসারে, পশ্চিম দিল্লি জেলার জনসংখ্যা ৩,৬৫১,২৬১। যা লাইবেরিয়া রাষ্ট্র বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৬৩%. জেলার লিঙ্গানুপাতের হার প্রতি ১০০০ পুরুষে ৮৬২জন নারী। জেলার সাক্ষরতার হার ৮৪.৬৬%.


title: রায়ান রেনল্ডস

text: রায়ান রোডনি রেনল্ডস (ইংরেজি: Ryan Rodney Reynolds) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক "টু গাইজ অ্যান্ড আ গার্ল"-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা "হিলসাইড"-এ (১৯৯১-৯৩) বিলি সিম্পসন, "" (২০০৪) চলচ্চিত্রে মার্ভেল কমিকস চরিত্র হ্যানিবল কিং এবং "" (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি "ডেডপুল (চলচ্চিত্র)" (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন "সার্ভিং ইন সাইলেন্স: দ্য মার্গারেথ ক্যামারমেয়ার স্টোরি", "ন্যাশানাল ল্যাম্পুনস ভ্যান উইল্ডার", "ফিন্ডারস ফি", "জাস্ট ফ্রেন্ডস", "ডেফিনিটলি, মেবি", "দ্য প্রোপোসাল", "দ্য অ্যামিটিভিল হরর", "দ্য চেঞ্জ-আপ", "স্মোকিং এসেস", "অ্যাডভেঞ্চারল্যান্ড", "বেরিড", "সেফ হাউস" ও "ক্রিমিনাল" চলচ্চিত্রে।


title: রায়ান রেনল্ডস

text: রেনল্ডস ডিসি কমিকস সুপারহিরো হল জর্ডানের চরিত্রে অভিনয় করেছিলেন "গ্রিন ল্যান্টার্ন" (২০১১) ছবিতে। এছাড়া বিখ্যাত ছবি "হ্যারোল্ড অ্যান্ড কুমার গো টু হোয়াইট কাসল" ও "টেড"-এ তিনি ক্যামিও চরিত্রে অভিনয় করেছেন।


title: ওয়াল-ই

text: ওয়াল-ই () ২০০৮-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে পিক্সার অ্যানিমেশন স্টুডিও এবং পরিচালনা করেছেন এন্ড্রু স্টান্টন। এই চলচ্চিত্রটি মূলত ওয়াল-ই নামের একটি রোবটকে নিয়ে যাকে প্রোগ্রাম করা হয়েছে আবর্জনা পরিষ্কার করার জন্য। সে ভালোবাসায় পরে ইভ্ নামের এক রোবটের সাথে যাকে মহাকাশ থেকে মানুষেরা পাঠিয়েছে পৃথিবীতে প্রাণের অনুসন্ধানের জন্য। এই কার্যক্রম চলার মধ্যেই ওয়াল-ই ও ইভ্ রোমাঞ্চকর অভিযানে জড়িয়ে পরে। ফাইন্ডিং নিমু চলচ্চিত্র তৈরির মাধ্যমেই এন্ড্রু স্টানটন পিক্সারে বিশ্বাসযোগ্যতা অর্জন করেন।


title: ওয়াল-ই

text: ওয়াল-ইকে ওয়াল্ট ডিজনি পিকচার্স ২০০৮-এর ২৭ জুন যুক্তরাষ্ট্র ও কানাডায় যৌথভাবে মক্তি দেয়। এটি প্রথম দিনেই ২.৩২ কোটি ডলার এবং প্রথম সপ্তাহে ৬.৩১ কোটি ডলার আয় করে, যা একে বক্স অফিসের র‍্যাঙ্কে ১ নাম্বারে নিয়ে যায়। এটি বক্স অফিসের ৫ম চলচ্চিত্র যা মুক্তির প্রথম সপ্তাহেই এত আয় করে। ওয়াল-ইকেও পিক্সারের অন্যান্য চলচ্চিত্রের মতো একটি স্বল্প দীর্ঘের চলচ্চিত্রের সাথে যুগ্ম ভাবে মুক্তি দেয়া হয়।


title: কার্মা-পাক্শি

text: কার্মা-পাক্শি () (১২০৪-১২৮৩) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা বা প্রধান ছিলেন।


title: কার্মা-পাক্শি

text: কার্মা-পাক্শির জন্ম হয় ১২০৪ খ্রিষ্টাব্দে তিব্বতের খাম্স অঞ্চলের সা-স্তোদ-দ্ক্যিল-লে-ৎসাগ নামক স্থানে। তাঁর পিতার নাম র্গ্যা-দ্বাং-ত্শুর-ত্শা-স্প্রাং-থার () এবং মাতার নাম সেং-ব্জাং-মাং-স্ক্যিদ ()।


title: কার্মা-পাক্শি

text: কার্মা-পাক্শি এগারো বছর বয়সে ভিক্ষুর শপথ গ্রহণ করেন। তিনি স্পোম-ব্রাগ-পা-ব্সোদ-নাম্স-র্দো-র্জে ছাড়াও কাতোগ বৌদ্ধবিহারের তৃতীয় ও চতুর্থ প্রধান ব্যাম্স-পা-'বুম এবং মাং-ফু-বা-ব্সোদ-নাম্স-'বুম নামক র্ন্যিং-মা বৌদ্ধ ভিক্ষুর নিকট শিক্ষাগ্রহণ করেন। স্পোম-ব্রাগ-পা-ব্সোদ-নাম্স-র্দো-র্জে তাঁকে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পার অবতার রূপে অভিহিত করেন।


title: কার্মা-পাক্শি

text: তিনি পূর্ব তিব্বতে ও চীনের সীমান্তবর্তী বিস্তীর্ণ এলাকা পরিভ্রমণ করে বহু বৌদ্ধবিহার নির্মাণ ও সংস্কার করেন। ১২৪৭ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহারে গমন করে সেখানে বহু বছর অতিবাহিত করেন। এই সময় তিনি কুবলাই খান দ্বারা আমন্ত্রিত হয়ে রোং-য়ুল-গ্সের-স্তোদ নামক স্থানে তাঁর সাথে মিলিত হন। এরপর তিনি পাঁচ বছরের কিছু কম সময় কুবলাই খানের সাথে অতিবাহিত করে পুনরায় চীন-তিব্বত সীমান্তে ধর্মপ্রচারের উদ্দেশ্যে বেড়িয়ে পড়েন। ১২৫৬ খ্রিষ্টাব্দে তিনি মোংকে খানের আমন্ত্রণে সিরা ওর্দো নামক স্থানে অবস্থিত রাজপ্রাসাদে যাত্রাকালে 'ফ্রুল-স্নাং-স্প্রুল-পা'ই-ল্হা-খাং স্থাপন করেন। মোংকে খানের রাজসভায় তিনি বিভিন্ন ধর্মসম্প্রদায়ের সাথে দার্শনিক আলোচনা ও তর্কে অংশগ্রহণ করতেন। মঙ্গোলিয়া থেকে তাঁকে পাক্শি বা শিক্ষক উপাধি দেওয়া হয়। কিন্তু কুবলাই খান মঙ্গোলিয়ার শাসনভার গ্রহণের পর তিনি কার্মা-পাক্শিকে তাঁর বিরোধী শক্তির সঙ্গে যোগসাজশের অভিযোগে নির্বাসনে পাঠিয়ে দেন ও তাঁর কিছু অনুগামীকে মৃত্যুদন্ড দেন। এরফলে ১২৬৪ খ্রিষ্টাব্দে কার্মা-পাক্শিকে মঙ্গোলিয়া ত্যাগ করতে হয় এবং আট বছর পরে তিনি ম্ত্শুর-ফু বৌদ্ধবিহারে ফিরে আসেন। তাঁর উল্লেখযোগ্য শিষ্যরা ছিলেন ও-র্গ্যান-পা-রিন-ছেন-দ্পাল এবং ব্যাং-সেম্স-র্গ্যাল-বা-য়ে-শেস ()।


title: কার্মা-পাক্শি

text: কার্মা-পাক্শি বহু তান্ত্রিক গ্রন্থের রচয়িতা হলেও বেশির ভাগ গ্রন্থেরই বর্তমানে কোন অস্তিত্ব নেই। তিনি অনেকসময় রাং-ব্যুং-র্দো-র্জে ছদ্মনামে তাঁর গ্রন্থ রচনা করতেন বলে তাঁর লেখা গ্রন্থের স্টহিক পরিসংখ্যান সম্বন্ধে ধারণা স্পষ্ট নয় কারণ রাং-'ব্যুং-র্দো-র্জে নামক এক বাস্তব চরিত্র কার্মা-ব্কা'-ব্র্গ্যুদ ধর্মীয় গোষ্ঠীর পরবর্তী অর্থাৎ তৃতীয় র্গ্যাল-বা-কার্মা-পা ছিলেন। কিন্তু র্গ্যা-ম্ত্শো-ম্থা'-য়াস-ক্যি-স্কোর () নামক গ্রন্থটি যে কার্মা-পাক্শি নিজে লিখেছিলেন, এই সম্বন্ধে নিশ্চিত করে বলা যায়।


title: যুদ্ধশিশু (২০১৪-এর চলচ্চিত্র)

text: যুদ্ধশিশু প্রখ্যাত পরিচালক মৃত্যুঞ্জয় দেবব্রত পরিচালিত ২০১৩ সালের মুক্তিপ্রাপ্ত একটি হিন্দি চলচ্চিত্র।। ছবিটি ২৭ ডিসেম্বর মুক্তি পায়। বাংলাদেশেও ছবিটিতে অভিনয় করেছেন রিদ্ধি সেন, রুচা ইনামদার এবং ভিক্টর বন্দ্যোপাধ্যায়। এই চলচ্চিত্রে ১৯৭১ সালের বাংলাদেশের স্বাধীনতা যুদ্ধের চিত্র তুলে ধরা হয়েছে।


title: যুদ্ধশিশু (২০১৪-এর চলচ্চিত্র)

text: চলচ্চিত্রটিতে বাংলাদেশের মুক্তিযুদ্ধে পাকিস্তানের সৈনিকদের বাংলাদেশি মহিলাদের ধর্ষণ ও তার প্রতিবাদের গল্প তুলে ধরা হয়েছে। এই ছবিতে মুখ্য ভূমিকায় অভিনয় করেছেন রাইমা সেন। আর সাংবাদিকের চরিত্রে অভিনয় করেছেন ইন্দ্রনীল সেনগুপ্ত।


title: নাটাবটের

text: নাটাবটের () টার্নিসিডি গোত্রের একটি গণের নাম। এরা খুদে ভূচর পাখি; খাদ্যথলি (crop) নেই; পায়ের পিছনে আঙুল নেই; ছোট পা; লেজ আরো ছোট; ছেলেপাখির চেয়ে মেয়ে লম্বা ও উজ্জ্বলতর; মেয়ে বহুগামী।


title: নাটাবটের

text: এই গণে পৃথিবীতে ১৫ প্রজাতি, বাংলাদেশে ৩ প্রজাতি রয়েছে। সেগুলো হল;


title: ব্দে-গ্শেগ্স-শেস-রাব-সেং-গে

text: ব্দে-গ্শেগ্স-শেস-রাব-সেং-গে () (১১২২-১১৯২) তিব্বতের কাহ-থোগ বৌদ্ধবিহারের প্রতিষ্ঠাতা ও প্রথম প্রধান লামা ছিলেন।


title: ব্দে-গ্শেগ্স-শেস-রাব-সেং-গে

text: ব্দে-গ্শেগ্স-শেস-রাব-সেং-গে ১১২২ খ্রিষ্টাব্দে তিব্বতের খামস অঞ্চলের গ্সের-ল্দান ও গ্তের-ক্লুং নামক দুটি নদীর সংযোগস্থলে অবস্থিত 'বেল-মো নামক স্থানে স্গা জনগোষ্ঠীতে জন্মগ্রহণ করেন। তাঁর পিতার নাম ছিল গ্ত্সাং-পা-দ্পাল-গ্রাগ্স () এবং মাতার নাম ছিল গ্ত্সাং-মো-রিন-ছেন-র্গ্যান ()। জন্মের পর তাঁর নাম রাখা হয় দ্গে-বা-'ফেল ()। ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের অন্যতম প্রধান শিষ্য ফাগ-মো-গ্রু-পা-র্দো-র্জে-র্গ্যাল-পো তাঁর নিজের বড় ভাই ছিলেন না-কি তাঁর মাসতুতো ভাই ছিলেন, এই নিয়ে ইতিহাসবেত্তাদের মধ্যে দ্বিমত রয়েছে।


title: ব্দে-গ্শেগ্স-শেস-রাব-সেং-গে

text: দ্গে-বা-'ফেল শৈশবেই অষ্টসহস্রিকা প্রজ্ঞাপারমিতা সম্বন্ধে শিক্ষালাভ করেছিলেন। এগারো বছর বয়সে তাঁকে দ্পাল-গ্যি-ছোস-'খোর () নামক স্থানে অবস্থিত বৌদ্ধবিহারে পাঠানো হলে তিনি সেখানে বিনয়, লঙ্কাবতারসূত্র, সমাধিরাজসূত্র ও চক্রসম্বর তন্ত্র সম্বন্ধে শিক্ষালাভ করেছিলেন। ১১৩৭ খ্রিষ্টাব্দে তিনি খাম-পো অঞ্চলে দ্গে-ব্শেস-ব্যাম্স-পা-র্নাম-ব্দাগ () নামক বৌদ্ধভিক্ষুর নিকট সূত্র ও তন্ত্র সম্বন্ধীয় বহু ধ্রুপদী গ্রন্থের টীকাভাষ্য সম্বন্ধে শিক্ষালাভ করেন। তিন বছর পরে তিনি কুন-দ্গা'-লেগস-পা'ই-রিন-ছেন () নামক সা-স্ক্যা ধর্মসম্প্রদায়ের বৌদ্ধ ভিক্ষুর নিকট মার্গফল ও হেবজ্র, রাত-না-সেং-গে নামক বৌদ্ধভিক্ষুর নিকট চক্রসম্বর তন্ত্র, দ্গে-ব্শেস-র্দো-থোগ-থেল-পা-র্গ্যাল-ম্ত্শান () ও দ্গে-ব্শেস-র্গ্যা-দ্মার-বা () নামক দুই বৌদ্ধ ভিক্ষুর নিকট কালচক্র, চোগ-রো-লো-ৎসা-বা () নামক তিব্বতী অনুবাদকের নিকট বজ্রবরাহী, বা-রি-লো-ৎসা-বারিন-ছেন-গ্রাগ্স () নামক তিব্বতী অনুবাদকের নিকট 'ফ্রুল-য়িগ তত্ত্ব এবং সেং-গে-ব্জাং-পো () নামক বৌদ্ধ ভিক্ষুর নিকট বোধিপথপ্রদীপ, প্রজ্ঞাপারমিতা, মধ্যমক ও প্রমাণ সম্বন্ধে শিক্ষালাভ করেন। ১১৪৫ খ্রিষ্টাব্দে 'ফেন-য়ুন-র্গ্যাল নামক স্থানে ব্যাং-ছুব-সেং-গে () নামক র্ন্যিং-মা ধর্মসম্প্রদায়ের এক লামা তাঁকে প্রাথমিক ভাবে ভিক্ষুর শপথ দান করে শেস-রাব-সেং-গে নাম দেন। ১১৪৬ খ্রিষ্টাব্দে শেস-রাব-সেং-গে বিখ্যাত তিব্বতী সাধক র্জে-ব্ত্সুন-মি-লা-রাস-পার অন্যতম প্রধান শিষ্য রাস-ছুং-র্দো-র্জে-গ্রাগ্স-পার নিকট হেরুকা তন্ত্র সম্বন্ধে শিক্ষালাভ করেন। এরপর তিনি স্নার-থাং বৌদ্ধবিহারে স্দে-পা-নাগ্স-ক্যি-ম্খান-ছেন () নামক এক বৌদ্ধভিক্ষুর নিকট পূর্ণভাবে ভিক্ষুর শপথ দান করেন। ১১৫০ খ্রিষ্টাব্দে 'দ্জাম-স্তোন-'গ্রো-বা'ই-ম্গোন-পো () নামক এক বৌদ্ধভিক্ষুর নিকট গুহ্যগর্ভতন্ত্র ও অতিযোগ যানের চিত্তবর্গ তত্ত্ব সম্বন্ধে শিক্ষালাভ করেন। এরপর তিনি জাংস-রি-ম্খার-দ্মার () নামক স্থানে গ্রুব-থোব-স্ম্যোন-পা-দোন-ল্দান () নামক বৌদ্ধভিক্ষুর নিকট ঝি-ব্যেদ তত্ত্ব এবং দ্বাগ্স-ল্হা-স্গাম-পো () নামক স্থানে স্গাম-পো-পা-ব্সোদ-নাম্স-রিন-ছেনের নিকট মহামুদ্রা তত্ত্ব সম্বন্ধে শিক্ষালাভ করেন। এরপর কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পা কিছুদিন তাঁকে শিক্ষাদান করেন।


title: ব্দে-গ্শেগ্স-শেস-রাব-সেং-গে

text: ব্দে-গ্শেগ্স-শেস-রাব-সেং-গে ১১৫৯ খ্রিষ্টাব্দে র্ন্যিং-মা বৌদ্ধধর্মদম্প্রদায়ের জন্য কাহ-থোগ বৌদ্ধবিহার স্থাপন করেন। এই বৌদ্ধবিহারে তিনি হাজার হাজার বৌদ্ধ পুঁথি ও গ্রন্থ এবং গৌতম বুদ্ধের মূর্তি সংগ্রহ করে রাখেন। হোরপো, গেলু, মিন্যাক, জাঙ্গি, কোংপো কালেব প্রভৃতি স্থানের স্থানীয় শাসনকর্তারা তাঁর পৃষ্ঠপোষকতা করেন। ছেষট্টি বছর পর্যন্ত তিনি বৌদ্ধধর্ম বিশেষ করে র্ন্যিং-মা সম্বন্ধীয় তত্ত্বগুলির ওপর শিক্ষাদান করেন। তিনি বৌদ্ধবিহারে ভিক্ষুদের জীবন ও অনুশাসন সম্বন্ধীয় বিধিগুলিকে পুনর্বিবেচনা করে কাহ-থোগ বৌদ্ধবিহারের প্রায় ষাটজন বৌদ্ধভিক্ষুকে অনুশাসন লঙ্ঘনে দোষী সাব্যস্ত করে বৌদ্ধবিহার থেকে বিতাড়িত করেন। ১১৯১ খ্রিষ্টাব্দে তিনি কাহ-থোগ বৌদ্ধবিহারের পরবর্তী প্রধান লামা হিসেবে তাঁর শিষ্য গ্ত্সাং-স্তোন-র্দো-র্জে-র্গ্যাল-ম্ত্শানকে () নির্বাচিত করেন।


title: ব্দে-গ্শেগ্স-শেস-রাব-সেং-গে

text: ব্দে-গ্শেগ্স-শেস-রাব-সেং-গের সমস্ত রচনাকে উনিশটি খন্ডে বিভক্ত করা হয়। তিনি বৌদ্ধযানের ওপর থেগ-পা-স্প্যি-ব্চিংস (), অভিসময়ালঙ্কারবৃত্তির ওপর ম্ঙ্গোন-র্তোগ্স-র্গ্যান-গ্যি-'গ্রেল-পা-দোন-গ্সাল-র্নাম-'ব্যেদ (), ভিক্ষুর শপথের ওপর দ্গে-স্লোং-ফা'ই-সো-থার-ম্দো'ই-'গ্রেল-ছেন--দ্ঙ্গুল-দ্কার-মে-লোং (), অভিধর্মকোশের ওপর ম্দ্জোদ-ক্যি-স্প্যি-গ্চোদ (), মূলমধ্যমককারিকার ওপর দ্বু-মা-র্ত্সা-শে'ই-ম্ছান-তিক (), বোধিচর্যাবতারের ওপর স্প্যোদ-'জুগ-খোগ-দ্বুব-রিন-ছেন-স্গ্রোন-মে-দাং-দে'ই-ব্স্দুস-দোন (), র্ন্যিং-মা ধর্মসম্প্রদায়ের নয় যানের ওপর থেগ-পা-দ্গু'ই-স্প্যি-ব্চিংস (), অতিযোগ যানের ওপর র্দ্জোগ্স-পা-ছেন-পো'ই-রিম-পা'ই-খোগ-দ্বুব (), লাম-রিম তত্ত্বের ওপর লাম-রিম-ম্ছান (), বোধিচিত্তের ওপর ব্যাং-ছুব-সেম্স-ব্স্ক্যেদ-ক্যি-ছো-গা () প্রভৃতি গ্রন্থ রচনা করেন।


title: শারজিল খান

text: শারজিল খান (; জন্ম: ১৪ আগস্ট, ১৯৮৯), হায়দ্রাবাদ) হলেন একজন পাকিস্তানি আন্তর্জাতিক ক্রিকেটার। তিনি ছিলেন এশিয়ান গেমস ২০১০ ব্রোঞ্জ মেডেল বিজয়ী খেলোয়াড়দের মধ্যে অন্যতম একজন। শারজিলের টি-২০ আন্তর্জাতিক ম্যাচে পাকিস্তানের হয়ে অভিষেক ঘটে ৮ ডিসেম্বর ২০১৩ শ্রীলঙ্কার বিরুদ্ধে।


title: শারজিল খান

text: তিনি তার টি-২০ খেলায় ১০১* অপরাজিত একটি দুর্দান্ত ইনিংসের মাধ্যমে জাতীয় দলে টি-২০ আন্তর্জাতিক জায়গা করে নিয়েছেন। বর্তমান তিনি জাতীয় দলে টি-২০ আন্তর্জাতিক খেলায় উদ্বোধনী ব্যাটসম্যান হিসেবে ভাল খেলে যাচ্ছেন। খান তার টি-২০ আন্তর্জাতিক ৩ নং ম্যাচে ৫০ রানের একটি সাবলিল ইনিংস উপহার দেন যাতে তিনি ৩টি ছয় এবং ৫টি চারের মার মারেন।


title: শারজিল খান

text: ২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে শারজিল খানের অবদান ছিল অনন্য। যদিও পাকিস্তান তৃতীয় অবস্থানে ধরে রেখেছিল।


title: ভূগোলের ইতিহাস

text: ভূগোলের ইতিহাস বলতে বোঝানো হয় সময়ের সঙ্গে সঙ্গে এবং বিভিন্ন সাংস্কৃতিক ও রাজনৈতিক মতাদর্শিদের দ্বারা সংগঠিত বা পরিবর্তিত ভূগোলের বিভিন্ন ইতিহাসের একটি কালিকপঞ্জিকে। সাম্প্রতিককাল পর্যন্ত নানাবিধ উন্নয়নের ফলশ্রুতিতে ভূগোল বর্তমানে একটি স্বতন্ত্র ও সুশৃঙ্খল বিষয়ে পরিণত হয়েছে। 'ভূগোল' শব্দটির ইংরেজী প্রতিশব্দ 'Geography', যা এসেছে গ্রীক ভাষার: (ইংরেজীতে: "Geographia") থেকে, যার শাব্দিক অর্থ: ""পৃথিবী সম্পর্কিত বর্ণনা বা আলোচনা""। গ্রিক জ্ঞানবেত্তা এরাতোস্থেনেস (খ্রিস্টপূর্ব ২৭৬-১৯৪) ছিলেন "ভূগোল" শব্দটি ব্যবহার করা প্রথম ব্যক্তি। পূর্বে 'ভূগোল' শব্দটি জ্ঞানের অনেক শাখায় ব্যবহার করা হতো, যেমন: মানচিত্রাঙ্কনবিদ্যা (মানচিত্র তৈরি) বিষয়ক বর্ণনায় এর ব্যবহারের প্রচুর উদাহরণ দেখা যায়।


title: ভূগোলের ইতিহাস

text: পরিচিত বিশ্বের আদি মানচিত্রটি প্রাচীন ব্যাবিলনে খ্রিস্টপূর্ব ৯ম শতাব্দীতে অঙ্কন করা হয়েছিলো। বিশ্বের প্রাচীন মানচিত্র হিসেবে সর্বত্র পরিচিত "ইমাগো মুন্ডি" (বাংলায় অর্থ: "বিশ্বের ছবি") ৬ষ্ঠ শতাব্দীতে ব্যাবিলনিয়ানদের দ্বারা তৈরীকৃত। একার্ড আনগার দ্বারা পুনরাঙ্কিত এই মানচিত্রটিতে ব্যাবিলনকে দেখানো হয়েছে ইউফ্রেটিস নদীর তীর সংলগ্ন, আসিরীয়া, উরারতু এবং আরো বিভিন্ন শহর দ্বারা ঘিরে থাকা একটি অঞ্চল। এটি একটি "তেঁতো নদ" (ওসেনাস) দ্বারা বেষ্টিত ও একত্রে সাজানো সাতটি দ্বীপপুঞ্জ যা একটি সাত তারকা বিশিষ্ট গঠনাকৃতি ধারণ করেছে। মানচিত্রটির সাথে সংযুক্ত বর্ণনা মতে বেষ্টিত মহাসাগর অতিক্রম করলে সাতটি অঞ্চলে পাওয়া যাবে, যাদের মধ্য হতে পাঁচটির বিবরণ বর্তমানে পাওয়া যায়।


title: ভূগোলের ইতিহাস

text: খ্রিষ্টের জন্মের ৯শত বছর পূর্বে তৈরীকৃত ব্যাবিলনিয়ানদের অঙ্কিত বিশ্বের প্রাচীন এই মানচিত্রটি বা "ইমাগো মুন্ডি" পর্যালোচনা করলে দেখা যায় যে, এতে বিশ্বের কেন্দ্র থেকে ব্যাবিলনকে আধিক উত্তরে দেখানো হয়েছে; যদিও মানচিত্রটি দেখে এটি পরিস্কারভাবে বোঝা যায়না যে এই কেন্দ্রটি ঠিক কিসের অনুমিত প্রতিনিধিত্ব করছে।


title: ভূগোলের ইতিহাস

text: প্রাচীন গ্রিসে কবি হোমারকে ভূগোলের 'প্রতিষ্ঠাতা' হিসেবে দেখা হতো। তাঁর "ইলিয়াড" এবং "ওডিসি" মহাকাব্য কেবল সাহিত্যই নয়, সেই সঙ্গে ভৌগোলিক তথ্যেরও এক সমৃদ্ধ ভান্ডার। হোমার এক বিশাল সমুদ্রের দ্বারা চতুর্দিক ঘিরে থাকা একটি বৃত্তাকার পৃথিবীর বর্ণনা দিয়েছেন। কাব্য দুটিতে দেয়া বর্ণনা থেকে বোঝা যায় যে, খ্রিষ্টপূর্ব ৮ম শতাব্দীতেও গ্রিকদের পূর্ব ভূমধ্যসাগরীয় অঞ্চলের ভূগোল সম্পর্কে যথেষ্ট জ্ঞান ছিলো। কাব্য দুটিতে প্রচুর সংখ্যক জায়গার নাম এবং বর্ণনা দেয়া হয়েছে, কিন্তু এদের অনেকগুলোর জন্যই বাস্তবে ঠিক কোথায় স্থানটি অবস্থিত তা নিশ্চিত করে বলা হয়নি, যদি থাকেও, সেক্ষেত্র আসলে এটি নির্দেশনা হিসেবে দেয়া হয়েছে।


title: ভূগোলের ইতিহাস

text: মিলেটাসের থেলিস ছিলেন জ্ঞাত ব্যক্তিদের মধ্যে প্রথম দার্শনিক যিনি পৃথুবীর আকৃতি সম্পর্কে চিন্তা করেন। তিনি ধারণা করেন যে, পৃথিবী পানির উপর অবস্থিত এবং অন্যান্য সব কিছুই এটি থেকে উদ্ভূত। তিনি জ্যোতির্বিদ্যা ও গাণিতের অসংখ্য সূত্র প্রদান করেন যা ভূগোলকে বৈজ্ঞানিক দৃষ্টিকোণ থেকে শেখায় সহায়তা করেছে। তার উত্তরসূরি আনাক্সিমান্দ্রোস হলেন প্রথম ব্যক্তি যিনি পরিচিত বিশ্বের জন্য একটি স্কেল মানচিত্র তৈরি করার চেষ্টা করেন এবং প্রাচীন গ্রীসে জেনোম (gnomon) ব্যবহার চালু করেন।


title: এরাতোস্থেনেস

text: সাইরিনের এরাতোস্থেনেস (, ; ;  – ) ছিলেন একজন গ্রিক গণিতজ্ঞ, ভূগোলবিদ, কবি, জ্যোতির্বিদ, এবং সঙ্গীত তত্ত্ববিদ। তিনি ছিলেন জ্ঞানপিপাসু ব্যক্তি, যিনি আলেকজেন্দিয়া লাইব্রেরী-তে কেবলমাত্র জ্ঞানার্জনের জন্য কর্মরত ছিলেন। তিনি জ্ঞানের অন্যতম শাখা ভূগোল এবং এর কতিপয় পরিভাষা উদ্ভাবন করেন, যা আজ আমদের জ্ঞান তৃষ্ণা মেটাচ্ছে।


title: খ্রিষ্টপূর্ব ২৭৬

text: খ্রিষ্টপূর্ব ২৭৬ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর গুরগেস ও ক্লেপ্সিনা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৪৭৮ বছর; রোম প্রতিষ্ঠার বছর)। এই বছরকে খ্রিষ্টপূর্ব ২৭৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।


title: খ্রিষ্টপূর্ব ১৯৪

text: খ্রিষ্টপূর্ব ১৯৪ প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর আফ্রিকানাস ও লঙজাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৫৬০ বছর; রোম প্রতিষ্ঠার বছর)। এই বছরকে খ্রিষ্টপূর্ব ১৯৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।


title: ভূগোলবিদ

text: ভূগোলবিদ বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।


title: ভূগোলবিদ

text: যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কিভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কিভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।


title: ভূগোলবিদ

text: বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।


title: ভূগোলবিদ

text: ভূগোলবিদ শিরোনামে জোহানস্ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্ ভারমিরের জ্যোতির্বিদ শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।


title: ভূগোলবিদ

text: ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:


title: ভূগোলবিদ

text: ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:


title: মাউন্ট কস্চিয়স্কো

text: মাউন্ট কসচিয়স্কো অস্ট্রেলিয়ার স্নোয়ি পর্বতমালার একটি শৃঙ্গ যা নিউ সাউথ ওয়েলসের কস্চিয়স্কো জাতীয় উদ্যানে অবস্থিত। এটি অস্ট্রেলিয়ার মূল ভূ-খন্ডের সর্বোচ্চ পবর্তশৃঙ্গ এবং সমুদ্রপৃষ্ঠ থেকে এর উচ্চতা ২,২২৮ মিটার (৭,৩১০ ফিট)।


title: ভূমি উন্নয়ন ব্যাংক

text: ভূমি উন্নয়ন ব্যাংক () এক বিশেষ ধরণের ব্যাংক যা সদস্যগণের সঞ্চয় ও আমানতের দ্বারা সৃষ্ট তহবিল পুনরায় ঋণ ও সেবা প্রদানের মাধ্যমে সদস্যগণের মধ্যে বিনিয়োগ করে। এই ঋণ সহজশর্তে তাদের গৃহ নির্মাণ, ভূমি উন্নয়ন, কৃষি কর্মকান্ড ও অন্যান্য অর্থনৈতিক খাতে দেওয়া হয়। বর্তমান বিশ্বে একটি প্রধান চ্যালেঞ্জ খাদ্যে স্বয়ংসম্পূর্ণতা। এ চ্যালেঞ্জ মোকাবেলায় ভূমি উন্নয়ন ব্যাংকের বিকল্প নেই। রাষ্ট্রকে খাদ্যে স্বয়ংসম্পূর্ণ রাখতে এর ভূমিকা অপরিসীম। এছাড়া তৃণমূল থেকে শুরু করে আন্তর্জাতিক পর্যায়ে লেন-দেন, সম্পর্ক উন্নয়ন ইত্যাদির গুরুত্বপূর্ণ মাধ্যম হিসেবে কাজ করে থাকে এ প্রতিষ্ঠানটি। ভূমি উন্নয়ন ব্যাংক সদস্য কিংবা অন্য ব্যক্তি কর্তৃক প্রদেয় সঞ্চিত অর্থ জমা রাখে এবং ঐ অর্থ উৎপাদনমুখী খাতে নিয়োজিত করে। নির্দিষ্ট সময় বা মেয়াদান্তে সদস্যগণের জমাকৃত অর্থের উপর মুনাফা প্রদান করে। এতে করে তাদের আর্থ-সামাজিক অবস্থা আরো সুদৃঢ় হয়।


title: ভূমি উন্নয়ন ব্যাংক

text: ভূমি উন্নয়ন ব্যাংক প্রাচীনতম আর্থিক প্রতিষ্ঠান। এর রয়েছে সুদীর্ঘ ইতিহাস ও ঐতিহ্য। অনগ্রসর জনগোষ্ঠীর ভাগ্য উন্নয়ন জন্য ভারত উপমহাদেশে সর্ব প্রথম পাঞ্জাবে ১৯২০ সালে ভূমি উন্নয়ন ব্যাংক যাত্রা শুরু করে। এরপর ভারতের চেন্নাই এলাকায় ভূমি উন্নয়ন ব্যাংক প্রতিষ্ঠিত হয়। এরপর পৃথিবীর অন্যান্য দেশে এই ব্যাংক গড়ে উঠে। অতীত বিশ্বে এটি ভূমি ব্যাংক, জমি বন্ধকী ব্যাংক, সঞ্চয় ব্যাংক, কৃষি ব্যাংক, কৃষি উন্নয়ন ব্যাংক ইত্যাদি নামে পরিচিত। আধুনিক বিশ্বে এর নাম ভূমি উন্নয়ন ব্যাংক। শুরুটা অলাভজনক স্বেচ্ছাসেবী প্রতিষ্ঠান হিসেবে সূচনা হলেও এর বর্তমান কার্যক্রম বাণিজ্যিক।


title: ভূমি উন্নয়ন ব্যাংক

text: পৃথিবীতে তিন প্রকৃতির ভূমি উন্নয়ন ব্যাংক দেখা যায়- রাষ্ট্রায়ত্ত, স্বায়ত্তশাসিত ও ব্যক্তিগত। রাষ্ট্রায়ত্ত ভূমি উন্নয়ন ব্যাংক রাষ্ট্র বা সরকার কর্তৃক পরিচালিত। এই ধরণের ব্যাংকের পরিশোধিত শেয়ার মূলধনের ৫০% এর অধিক সরকারের মালিকানায় থাকে, ক্ষেত্রমত, এর মোট ঋণের বা অগ্রিমের ৫০% এর অধিক সরকার প্রদান করে। সংশ্লিষ্ট আইন বা অধ্যাদেশের আওতায় স্বায়ত্তশাসিত ভূমি উন্নয়ন ব্যাংক স্থাপিত ও পরিচালিত হয়। এতে অনধিক ৫০% শেয়ার বা ঋণ সরকারের থাকে বা থাকতে পারে। পৃথিবীর অধিকাংশ দেশে স্বায়ত্তশাসিত ভূমি উন্নয়ন ব্যাংক সমবায় পদ্ধতিতে চালনা হয়। তাই কোনো কোনো দেশে এটি সমবায় ভূমি উন্নয়ন ব্যাংক নামেও সুখ্যাত। ব্যক্তিগত মালিকানাধীন ভূমি উন্নয়ন ব্যাংকে সরকারের তেমন কোন শেয়ার বা ঋণ থাকে না বলেই চলে। এর গঠন, নিয়ন্ত্রণ ও পরিচালনা জয়েন্ট স্টক ও কেন্দ্রীয় ব্যাংক এর আইন-বিধির দ্বারা নির্ধারিত। বাংলাদেশে স্বায়ত্তশাসিত ভূমি উন্নয়ন ব্যাংক "প্রগতি কো-অপারেটিভ ল্যান্ড ডেভেলপমেন্ট ব্যাংক লিমিটেড" রয়েছে, কিন্তু রাষ্ট্রায়ত্ত ও ব্যক্তিগত মালিকানাধীন কোনো ভূমি উন্নয়ন ব্যাংক নেই।


title: ভূমি উন্নয়ন ব্যাংক

text: ঋণ ও অগ্রিম প্রদান, নিজস্ব কারবার পরিচালনা, দৈনন্দিন ব্যয় নির্বাহ ও অন্যান্য কার্য সম্পাদন জন্য ভূমি উন্নয়ন ব্যাকের অনেক মোটা অঙ্কের তহবিল গঠন করতে হয়। এই তহবিল সাধারণত নিম্নবর্ণিত উৎস থেকে আসে-


title: ভূমি উন্নয়ন ব্যাংক

text: প্রত্যেক ভূমি উন্নয়ন ব্যাংক উৎপাদনমুখী খাতে বিনিয়োগ করতে পারে। উৎপাদনমুখী খাত বলতে সেটা হতে পারে কৃষি বা কৃষি সংশ্লিষ্ট বিষয়সমূহ, মৎস্য চাষ, গবাদি পশু-পাখি পালন, ভূমি উন্নয়ন ও ব্যবস্থাপনা, গৃহায়ন, শিল্প, বাণিজ্য কিংবা অন্য কোনো অর্থনৈতিক কর্মকান্ড। এর বিনিয়োগ উদ্দেশ্য হচ্ছে দেশকে খাদ্যে স্বয়ংসম্পূর্ণ করে তোলা ও আর্থ-সামাজিক অগ্রগতি। এটি নানা রকম ঋণ, কারিগরি ও অন্যান্য সাহায্য প্রদান করে। তবে পরীক্ষিত ও পুরোনো সদস্যগণ একই সঙ্গে দীর্ঘ মেয়াদি উচ্চ ঋণ সুবিধা লাভ করেন। নতুন ও দক্ষশীল সদস্যগণ স্বল্প মেয়াদি ক্ষুদ্র ঋণ, সাধারণ ঋণ ও উন্নয়নমূলক নানা পরামর্শ পান। ফলে তারাও একসময় পরীক্ষিত সদস্য হিসেবে বৃহৎ বিনিয়োগ সুবিধা পেয়ে থাকেন। এ প্রকারের ব্যাংক থেকে সুযোগ-সুবিধা অর্জনের বিপরীতে সদস্য বা গ্রাহকগণ নামকাওস্ত সার্ভিস চার্জ দিয়ে থাকেন। ঋণের মুনাফার হার কখনো অসহনীয় হয় না। এর বার্ষিক হার ১১% থেকে ১২% হতে পারে। এছাড়াও নিজের আর্থিক সঞ্জিবনি শক্তি বৃদ্ধি এবং সাধারণ মানুষের সেবায় এটি, নিজস্ব আইন অনুসারে, বহুবিধ কারবার পরিচালনা করতে পারে।


title: ভূমি উন্নয়ন ব্যাংক

text: মোটা অঙ্কেকের কর না দিয়ে পৃথিবীতে বাংকিং কার্যক্রম চালনা যেন অসম্ভব ব্যাপার। কিন্তু পৃথিবীর অধিকাংশ দেশে স্বায়ত্তশাসিত ভূমি উন্নয়ন ব্যাংক কর অব্যাহতি পেয়ে থাকে। কোনো কোনো দেশে রাষ্ট্রায়ত্ত ও ব্যক্তিগত ভূমি উন্নয়ন ব্যাংকও কর অব্যাহতি পায়। প্রতিটি ভূমি উন্নয়ন ব্যাংকের সকল কার্যক্রম মানব কল্যাণ ও রাষ্ট্রীয় প্রগতির সঙ্গে জড়িত। তাই বিভিন্ন রাষ্ট্র একে এ সুবিধা প্রদান করছে। এর ফলে জনসাধারণ আমানতে বেশি মুনাফা এবং কম মুনাফায় ঋণ সুবিধা পাচ্ছেন।


title: ভূমি উন্নয়ন ব্যাংক

text: ব্যাংক হিসেবে সহজলভ্যতা, তাৎক্ষনিকতা ও সর্বত্রগামিতার নিরিখে ভূমি উন্নয়ন ব্যাংকের ভূমিকা অনস্বীকার্য। ব্যাংক দুনিয়ার অভূতপূর্ব বিকাশের পরও তাই এ ব্যাংকটির গুরুত্ব উন্নত, উন্নয়নশীল ও স্বল্পোন্নত কোনো দেশেই হ্রাস পায়নি। বিভিন্ন রাষ্ট্রের জাতীয় উন্নয়নে অসামান্য অবদান রেখে চলেছে ভূমি উন্নয়ন ব্যাংক। এ ব্যাংকটি অগ্রসর হচ্ছে যথাযথভাবে আইন-কানুন মেনে, সময়ের চাহিদা পূরণ করে, সভ্যদের সহজাত প্রবৃত্তি আর বৈশ্বিক চিন্তা-চেতনার সাথে তাল মিলিয়ে।


title: কনরাড গেসনার

text: কনরাড গেসনার (Konrad Gesner, Conrad Geßner, Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।


title: কমলেশ্বর মুখোপাধ্যায়

text: কমলেশ্বর মুখোপাধ্যায় একজন বাঙালি চলচ্চিত্র নির্মাতা এবং বিজ্ঞাপন নির্মাতা। এখন পর্যন্ত তিনি তিনটি চলচ্চিত্র নির্মাণ করেছেন। তাঁর প্রথম পরিচালিত চলচ্চিত্র ২০১১ সালের "উড়ো চিঠি"। এরপর ২০১৩ সালে তিনি "মেঘে ঢাকা তারা" নির্মাণ করেন।


title: কমলেশ্বর মুখোপাধ্যায়

text: কমলেশ্বর পড়াশোনা অনুসারে একজন ডাক্তার। কিন্তু পরবর্তীতে তিনি অন্য ক্ষেত্রে চলে আসেন এবং বিজ্ঞাপন, চলচ্চিত্র নির্মাণ করা শুরু করেন।


title: কমলেশ্বর মুখোপাধ্যায়

text: তিনি একজন বিজ্ঞাপন নির্মাতা হিসেবে তাঁর ক্যারিয়ার শুরু করেন। তিনি অমিত সেনগুপ্ত পরিচালিত "নটবর নট আউট" চলচ্চিত্রের চিত্রনাট্য লেখেন। তাঁর প্রথম চলচ্চিত্র ২০১১ সালের "উড়ো চিঠি"। এতে ১২টি ভিন্ন গল্পের ওপর ১২টি মেসেজ দেয়া হয়েছে। তাঁর পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি "চেতনা" নামক থিয়েটার-এর সদস্য।


title: কমলেশ্বর মুখোপাধ্যায়

text: ২০শে ডিসেম্বর মুক্তি পাবে বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তাঁর তৃতীয় চলচ্চিত্র চাঁদের পাহাড়। ১৫ কোটি বাজেটের এই চলচ্চিত্রটি এখন পর্যন্ত সর্বাধিক বাজেটের বাংলা চলচ্চিত্র।


title: ফ্যাসিবাদ

text: ফ্যাসিবাদ () হচ্ছে র‍্যাডিক্যাল কর্তৃত্বমূলক জাতীয়তাবাদের একটি রূপ। যা বিংশ শতাব্দীর শুরুর দিকে ইউরোপে খ্যাতি লাভ করে। ১ম বিশ্বযুদ্ধের পর ইটালিতে ফ্যাসিবাদ উৎপত্তি লাভ করে জাতীয় সিন্ডিক্যালবাদ দ্বারা প্রভাবিত হয়ে। এটি বিশেষভাবে বামপন্থী রাজনীতির উপাদান গ্রহণের মাধ্যমে ডানপন্থী রাজনীতিতে অবস্থান গ্রহণ করে; এবং এটি ছিল সমাজতন্ত্র, উদারতাবাদ, সাম্যবাদ, ডানপন্থী রক্ষণশীল, গণতান্ত্রিকের বিরোধী। যদিও ফ্যাসিবাদকে বাম-ডান রাজনীতিতে সাধারণভাবে দূর ডানে জায়গা দেয়া হয়, কতিপয় স্ব-ব্যাখ্যাত ফ্যাসিবাদী এবং কিছু মন্তব্যকারীরা বলেছেন যে এই বিবরণ যথার্থ নয়। এটি মুলত রাষ্ট্রের সকল মানুষকে একাত্ব করে একটি অভ্যুত্থানের মাধ্যমে ফ্যাসিবাদী রাষ্ট্র প্রতিষ্ঠা করে। এই কাজে তারা নির্ভর করে একটি বিশেষ বাহিনী বা গোষ্ঠীর উপর যারা পূর্বে রাজনৈতিক অঙ্গনে ততটা প্রভাবশালী ছিল না। যাদের এই আন্দোলনে সবচেয়ে বেশি ভূমিকা থাকে তারাই পরবর্তীকালে রাষ্ট্র নেতৃতে অগ্রনী দায়িত্ব নেয়। সেই রাষ্ট্র তখন প্রাথমিকভাবে রাজনৈতিক সহিংসতা, যুদ্ধ ও সাম্রাজ্যবাদকে অনুমোদন দেয় এবং রাষ্ট্রের মতে নতুনভাবে রাষ্ট্র গঠনের জন্য এগুলো মৌলিক বিষয়। ফ্যাসিবাদী মতাদর্শ অনুযায়ী উচ্চবিত্ত বা প্রভাবশালী রাষ্ট্রের (তারা নিজেদেরকেও এই শ্রেণীতে রাখে) উচিত অন্য দুর্বল বা যাদের অর্থনীতি তেমনটা মজবুত নয় এমন রাষ্ট্র বা জাতিকে দখল করে স্থানচ্যুত করা। বেশিরভাগ ক্ষেত্রেই ফ্যাসিবাদীরা অন্য সংস্কৃতির প্রতি অশ্রদ্ধাশীল হয়ে থাকে এবং জাতি ও সংস্কৃতিকে সর্বশ্রেষ্ঠ মনে করে।


title: ফ্যাসিবাদ

text: দেশের সকল শ্রেণীর মানুষকে একাত্ব করাই অর্থাৎ শ্রেণীবিভাজন দূর করে রাষ্ট্র পরিচালনা করাই ফ্যাসিবাদের লক্ষ্য। অনেক বিশ্লেষকের মতে ফ্যাসিবাদ পুঁজিবাদ ও সাম্যবাদের মাঝখানে অবস্থিত বা তৃতীয় “অবস্থান’’ বলেও উল্লেখ করেছেন। ফ্যাসিবাদী অর্থনীতি স্বনির্ভরতার উপর গুরত্ব দেয়। বেশিরভাগ ক্ষেত্রেই ফ্যাসিবাদী সরকার সামরিকায়নিত হয় বা সামরিক বাহিনীর ওপর অতিনির্ভর ও আস্থাশীল।


title: ফ্যাসিবাদ

text: ইতালির জাতীয় শ্রমিক আন্দোলন জাতীয়তাবাদ থেকে ফ্যাসিবাদ উত্থান হয়। দ্বিতীয় বিশ্বযুদ্ধের পরবর্তী সময়ে কোন রাজনৈতিক দলই খোলাখুলিভাবে নিজেদের ফ্যাসিবাদী বলে দাবি করতে চায় না। এখন সাধারণত রাজনৈতিক দলগুলো বিরোধী দলের প্রতি ঘৃণা বা রাগ প্রকাশের জন্য এই শব্দ ব্যবহার করে। ফ্যাসিবাদী রাষ্ট্রনায়কদের মধ্যে জার্মানির অ্যাডলফ হিটলার এবং ইতালির বেনিতো মুসোলিনি উল্লেখযোগ্য।


title: মার্গাস

text: মার্গাস


title: ঘাড়ব্যথা

text: ঘাড়ব্যথা () কাঠঠোকরা পরিবারের একটি গুরুত্বপূর্ণ গণের নাম। এরা মাটিতে চরতে অভ্যস্ত। এদের মাঝারি আকারের ঠোঁট ক্রমশ সরু, চাপা ও সুচালো; নাসিকা বড়; ডানার প্রান্ত চোখা; ডানা সুচালো, পালক কোমল; লেজ বর্গাকার, ডানার দৈর্ঘ্যের তিন-চতুর্থাংশ বা বেশী, লেজের পালক নমনীয়। এই গণে পৃথিবীতে ২ প্রজাতি, বাংলাদেশে ১ প্রজাতি দেখা যায়। সেগুলো হলও;


title: ঘাড়ব্যথা

text: A.S.King/J. McLelland, Birds: Their structure and function, 2nd edition, 1984


title: জোহানস্ ভারমির

text: জোহানস্ , জান অথবা জোহান ভারমির (; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।


title: জোহানস্ ভারমির

text: ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত


title: বুদ্ধিজীবী

text: বুদ্ধিজীবী () বলতে কাউকে তাঁর নিজস্ব কর্ম, শিক্ষা, জীবনের প্রতিফলন কিংবা দর্শনবোধের মাধ্যমে সমাজকে প্রভাবান্বিত করার চিন্তাধারাকে বুঝানো হয়। এ ধরনের চিন্তাধারায় প্রশ্ন এবং উত্তরের যথার্থতার মাধ্যমে বৈশ্বিক মানদণ্ডে বিচিত্রমূখী ভাবধারার বহিঃপ্রকাশ ঘটে থাকে। তাঁরা প্রধানতঃ বুদ্ধিকে উপজীব্য করে পেশাদারীত্ব অথবা ব্যক্তি উদ্যোগকে কাজে লাগান। অর্থাৎ, সমাজ ও সংস্কৃতি সচেতন এবং জ্ঞান-বিজ্ঞানে দক্ষ সুশিক্ষিত মানুষ হিসেবে স্বীয় বুদ্ধির বলে বা বুদ্ধির কাজ দিয়ে তাঁরা জীবন-জীবিকা নির্বাহ করেন। তাঁরা জ্ঞান বা বুদ্ধিকৌশলকে যথাযথ প্রয়োগের মাধ্যমে কাজ সম্পাদন করেন। সাধারণতঃ লেখক, শিক্ষাবিদ, সাংবাদিক, শিল্পবোদ্ধা ব্যক্তিত্বগণ বুদ্ধিজীবীর ভূমিকায় অবতীর্ণ হন। তাঁরা তাঁদের ধ্যান-ধারণা অথবা সমালোচনাধর্মী চিন্তা-চেতনার যথার্থ প্রতিফলন বিভিন্ন গণমাধ্যমে প্রকাশ করে থাকেন।


title: বুদ্ধিজীবী

text: সনাতনী ধারায় বৃত্তিধারী এবং বুদ্ধিজীবী শ্রেণীকে কাছাকাছি শ্রেণী হিসেবে গণ্য করা হলেও বুদ্ধিজীবীগণ বৃত্তিধারীদের সাথে সক্রিয়ভাবে অংশগ্রহণ করেন না। প্রায়শঃই তাঁদের প্রাতিষ্ঠানিক শিক্ষালাভ হয়ে থাকে এবং তাঁরা কোন পেশার সাথে সম্পৃক্ত থাকেন। দার্শনিকগণই শুধুমাত্র বুদ্ধিজীবী নন, তাঁদের সাথে কলা, বিজ্ঞানসহ মানবিক বিভাগ থেকে আগত ব্যক্তি বুদ্ধিজীবী হিসেবে আখ্যায়িত হতে পারেন। অর্থাৎ, শিক্ষালাভের সাথে বুদ্ধিজীবী হবার কোন সীমারেখা নেই।


title: বুদ্ধিজীবী

text: প্রধানতঃ তিন ধরনের ব্যক্তিত্বগণ বুদ্ধিজীবী হিসেবে সমাজে পরিচিতি পেতে পারেন। বুদ্ধিজীবী একজন ব্যক্তি, যিনি চিন্তা ও কারণকে ব্যবহার করেন। বুদ্ধি এবং সমালোচনা ও বিশ্লেষণাত্মক কারণও তাঁর মানসিক দৃষ্টিভঙ্গীর সাথে সম্পৃক্ত। পেশাদার অথবা ব্যক্তিগত চাহিদায় -


title: জোহানস্ ভারমিরের অঙ্কিত চিত্রের তালিকা

text: ১৬'শ শতকের ওলন্দাজ চিত্রশিল্পী জোহানস্ ভারমির (১৬৩২ – ডিসেম্বর ১৬৭৫) সমসাময়িক চিত্রশিল্পীদের তুলনায় সংখ্যায় বেশ অল্প চিত্র অঙ্কন করেছেন। তার সৃজিত ৩৮টি চিত্রকর্মের তালিকা পাওয়া যায়।


title: জোহানস্ ভারমিরের অঙ্কিত চিত্রের তালিকা

text:
ঐতিহাসিক দলিল, যেমন: নিলামের তথ্য হতে দেখা যায় যে, ভারমির-এর আরো অনেকগুলো অঙ্কিত চিত্র সম্ভবত: বর্তমানে ধ্বংস হয়ে গিয়েছে, বা লোক-চক্ষুর আড়ালে রয়েছে, বা হারিয়ে গিয়েছে অথবা, সম্ভবত: ভুলবশত: অন্যান্য শিল্পীদের নামে প্রচলিত রয়েছে।
যদিও, নিশ্চিতভাবেই ভারমির-এর হারিয়ে যাওয়া চিত্রসমূহের একটি তালিকা পাওয়া যায়, যাতে যুক্ত আছে:


title: নেশাদায়ক পদার্থ

text: নেশাদায়ক পদার্থ বলতে এমন বস্তুসমূহকে নির্দেশ করা হয় যারা শরীরে প্রবেশ কররে কিছু স্নবয়বিক প্রতিক্রিয়ার উদ্রেক ঘটে এবং পৌণ: পৌণ: এসব দ্রব্য গ্রহণে আগ্রহ জন্মায়। নেশাদায়ক পদার্থের মধ্যে নিকোটিন, মরফিন, হেরোইন, এলএসডি., কোকেইন প্রভৃতি প্রধান।


title: নেশাদায়ক পদার্থ

text: নেশাদায়ক পদার্থসমূহ স্নায়ুতন্ত্রের স্বাভাবিক কার্যকলাপ ব্যাহত করে। ফলে মানবদেহে নানাধরনের ক্ষতিকর প্রভাব তৈরি করে।


title: নেশাদায়ক পদার্থ

text: নেশাদায়ক পদার্থগুলোকে প্রধানত দুইটি ভাগে ভাগ করা যায়:


title: দ্য জিওগ্রাফার (চিত্রকলা)

text: দ্য জিওগ্রাফার (ভূগোলবিদ) ওলন্দাজ চিত্রশিল্পী জোহানস্ ভারমিরের ১৬৬৮-৬৯ সালে অঙ্কিত একটি তৈলচিত্র যা বর্তমানে জার্মানির ফ্রাঙ্কফুর্ট আম মাইন শহরের স্ট্যাডেল জাদুঘরে সংরক্ষিত আছে।


title: দ্য জিওগ্রাফার (চিত্রকলা)

text: এই চিত্রটি ভারমিরের তারিখসহ স্বাক্ষর করা তিনটি চিত্রের একটি (অপর দু'টি হলো: "জ্যোতির্বিদ" এবং "কুটীলমনা").


title: মোস্ট ওয়েলকাম ২

text: মোস্ট ওয়েলকাম ২ অনন্ত জলিল এবং অনন্য মামুন পরিচালিত ২০১৪-এ মুক্তিপ্রাপ্ত বাংলাদেশি অ্যাকশন চলচ্চিত্র। এতে অ্যাকশন পরিচালনা করেন ক্লিভ কার্টিস। এর চিত্রায়ন ২০১২ সালের ফেব্রুয়ারীতে শুরু হয়। চলচ্চিত্রটি ২০১২ সালের ব্লকবাস্টার চলচ্চিত্র "মোস্ট ওয়েলকাম"-এর দ্বিতীয় অংশ। চলচ্চিত্রে অনন্ত জলিল, আফিয়া নুসরাত বর্ষা, শিমুল খান, এবং শাহরিয়ার নাজিম জয় অভিনয় করেন। "মোস্ট ওয়েলকাম ২" বাংলাদেশের সিনেমার ইতিহাসে এটি অন্যতম একটি ব্যয়বহুল চলচ্চিত্র। চলচ্চিত্রটির মোট নির্মাণব্যয় ৭.০ কোটি টাকা। "মোস্ট ওয়েলকাম ২" ডলবি ডিজিটাল অডিওতে ২৯ জুলাই ২০১৪ সালে মুক্তি পায়।


title: মোস্ট ওয়েলকাম ২

text: এবং আরো অনকেই


title: মোস্ট ওয়েলকাম ২

text: "মোস্ট ওয়েলকাম ২" এর দৃশ্যায়ণ ফেব্রুয়ারি ২০১২ তে শুরু হয়, ছবিটির প্রথম কিছু দৃশ্য বাংলাদেশ-ভারত সীমান্তর কাছে শুরু হয়, ছবিটির ৮০ ভাগ থাইল্যান্ড এবং ইউরোপে ধারণকৃত। প্রযোজক অনন্ত জলিল বলেছেন চলচ্চিত্রে অনেক উচ্চমানের প্রযুক্তি ব্যবহার করা হয়েছে। ছবিটি ২০১২ এর ছবি "মোস্ট ওয়েলকাম" এর সিক্যুয়াল। "মোস্ট ওয়েলকাম" বাংলাদেশের সর্বোচ্চ ব্যবসাকারী চলচ্চিত্র। এই ছবিতে অ্যাকশন ডিরেক্টর হচ্ছেন ক্লিভ কার্টিস (০০৭ জেমস বন্ড -এর অ্যাকশন ডিরেক্টর)। ছবিতে অনেক ব্যয়বহুল অ্যাকশন দৃশ্য আছে।


title: মোস্ট ওয়েলকাম ২

text: "মোস্ট ওয়েলকাম ২" তে প্রথম ছবি "মোস্ট ওয়েলকাম" এর সবাই আছেন শিমুল খানকে ভিলেন হিসেবে দেখা যায়, যদিও প্রথমে জ্যাকি শ্রফকে নিলেও পর সিডিউলে সমস্যার কারণে শিমুল খানকে খলনায়ক হিসেবে নেয়া হয়।


title: মোস্ট ওয়েলকাম ২

text: "মোস্ট ওয়েলকাম ২" বাংলাদেশ, থাইল্যান্ড, ইউরোপের কিছু অন্য দেশে চিত্রায়ন করা হয়েছে। চলচিত্রটিতে হলিউড এর প্রযুক্তিবিদ এবং তামিল চলচ্চিত্র এন্থীরান (রোবট) এর VFX ডিজাইনারদের নিয়োগ দেয়া হয়েছে।


title: মোস্ট ওয়েলকাম ২

text: ছবিটি বাংলাদেশে প্রথমে ঢাকার ১৯টি হলে মুক্তি পায়, পরের সপ্তাহেই সারাদেশব্যাপী ৬২টি হলে প্রদর্শিত হয়। এরপর জাপানে ৭টি থিয়েটার মুক্তি পায়।


title: মাহিয়া মাহী

text: মাহিয়া মাহী (জন্ম: ২৭ অক্টোবর ১৯৯৩) একজন বাংলাদেশী অভিনেত্রী, মাহিয়া মাহির বাংলাদেশী চলচ্চিত্র শিল্পে ২০১২ সালের ৫ই অক্টোবর অভিষেক ঘটে ভালোবাসার রঙ ছবির মাধ্যমে। এবং খুব অল্প সময়ের মধ্যে নাম্বার ওয়ান হিসাবে নিজেকে প্রমাণ করেন। তিনি নাচোল উপজেলা, রাজশাহী বিভাগে জন্মগ্রহণ করেছেন, বর্তমানে নাম্বার ওয়ান মাহিয়া মাহী বাংলাদেশের সর্বচ্চো পারিশ্রমিকপ্রাপ্ত অভিনেত্রী।। চলতি বছর মাহিকে নিয়ে বই প্রকাশ করেছে তার ভক্তরা বইটির নাম মাহি দ্য প্রিন্সেস।


title: মাহিয়া মাহী

text:
= ব্যক্তিগত জীবন =
মাহিয়া মাহি ১৯৯৩ সালের ২৭ অক্টোবর রাজশাহী, নাচোল উপজেলা তে জন্মগ্রহণ করেন। ‘মাহিয়া মাহির’ পৈত্রিক নিবাস/আদি ভিটা চাঁপাইনবাবগঞ্জের নাচোল উপজেলায় এবং সেখানেই তাঁর বাপ-দাদাসহ সকল পূর্বপুরুষের স্থায়ী বসবাস। তাঁর পিতার নাম আবু বকর এবং মাতার নাম দিলারা ইয়াসমিন। সিনেমা জগতের নাম ‘মাহিয়া মাহি’ হলেও তাঁর পারিবারিক নাম ‘শারমিন আকতার নিপা’। শৈশব-বাল্যজীবনের বেশির ভাগ কেটেছে নাচোল, মুন্ডুমালা, রাজশাহী এবং ঢাকাতে। ঢাকা উত্তরা হাই স্কুলে প্রাথমিক-মাধ্যমিক এবং ২০১২ সালে তিনি ঢাকা সিটি কলেজ থেকে উচ্চ মাধ্যমিক শেষ করেন।ছাত্রী হিসাবে খুবই মেধাবী একজন ছিলেন। মাধ্যমিক এবং উচ্চমাধ্যমিক দুটোতেই তার রেজাল্ট ছিল গোল্ডেন এ প্লাস। তিনি বিজ্ঞান বিভাগে পড়াশোনা করেছেন। বর্তমানে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন ডিজাইনিং এর উপর পড়াশুনা করছেন। ২০১৬ সালে এসে সিলেটের ছেলে পারভেজ মাহমুদ অপুকে বিয়ে করেন।


title: মাহিয়া মাহী

text: = অভিনয় জীবন =


title: মাহিয়া মাহী

text: ২০১২ সালে জাজ মাল্টিমিডিয়ার মাধ্যমে অভিষেক ঘটে, সে বছর তার একমাত্র সিনেমা "ভালোবাসার রঙ" মুক্তি পায়। খুব কম বয়সে তিনি বাংলাদেশের চলচ্চিত্রে একজন জনপ্রিয় অভিনেত্রী হিসাবে নিজেকে আত্মপ্রকাশ করেন।


title: মাহিয়া মাহী

text:
২০১৩ সালে মাহির ৪ টি চলচ্চিত্র মুক্তি পায়।
২০১৩ সালে মাহিয়া মাহীর পর পর তিনটি ছবি বাক্স অফিস ব্লকবাস্টার হয়। এবং সে বছরই তিনি নাম্বার ওয়ান অভিনেত্রী হিসাবে ভূষিত হন।


title: মাহিয়া মাহী

text:
২০১৪ সালে ছয়টি সিনেমায় অভিনয় করেন মাহিয়া মাহী।
এই ছয়টি ছবিতে ছিল তার ভিন্ন ভিন্ন ছয়টি চরিত্র। যেমন কি দারুন দেখতে তে কলেজ পড়ুয়া চিটিংবাজ মাহী, অগ্নিতে জ্বলন্ত অগ্নি, দবির সাহেবের সংসারে কমিডিয়ান চুমকি, হানিমুনে ধনির টাকায় দুলালী, অনেক সাধের ময়নাতে গ্রাম্য সরল মেয়ে ময়না এবং দেশা-দ্যা লিডারে উপস্থাপিকা/সাংবাদিকতা। ক্যারিয়ারের ২০১৪ মাহিকে এনে দিয়েছে সর্বচ্চো সফলতা।


title: মাহিয়া মাহী

text:
২০১৫ তে সর্বমোট চারটি সিনেমা মুক্তি পায় মাহির। ছবিগুলো হলো
এরমধ্যে রোমিও বনাম জুলিয়েট সিনেমার মাধ্যমে ওপার বাংলা কোলকাতায় অভিষেক ঘটে মাহির। একই বছরে তার নায়িকা প্রধান অগ্নির সিকুয়েল অগ্নি ২ সিনেমাটিও কোলকাতার সাথে যৌথভাবে নির্মিত হয়। সিনেমাটি বাংলাদেশে রোজার ঈদে মুক্তি পায়। দেড়বছর রাজত্ব করা সুপারস্টার শাকিব খানের সিনেমার সাথে হাড্ডাহাড্ডি লড়াই করে মাহির সিনেমা।
২০১৬ সালে মাহির দুটি সিনেমা মুক্তি পায়।
 উল্লেখ্য হুমায়ুন আহমদ এর লেখা বিখ্যাত উপন্যাস কৃষ্ণপক্ষ এর অরু চরিত্রে অভিনয় করেন মাহি। এবং অন্ধ মেয়ের চরিত্রে অনেক দামে কেনা সিনেমায় কাজ করেন। দুটি সিনেমাই বেশ প্রশংসিত হয় মিডিয়া পাড়ায়।


title: মাহিয়া মাহী

text: ২০১৭ সালে তার একমাত্র সিনেমা ঢাকা অ্যাটাক মুক্তি পায়। যেটি ছিল বাংলাদেশের প্রথম পুলিশ অ্যাকশন থ্রীলার সিনেমা।সিনেমাটি দেশ বিদেশে ব্যাপক প্রশংসিত হয়।


title: মাহিয়া মাহী

text:
= পুরস্কার =
= বহিঃসংযোগ =


title: মাহিয়া মাহী

text: = তথ্যসূত্র =


title: মরফিন

text: মরফিন প্রবলভাবে কার্যকর অপিওয়েড(Opiate) ব্যথানাশক। এটি সরাসরি কেন্দ্রীয় স্নায়ুতন্ত্রের উপর কাজ করে ব্যথা অনুভূতি নাশ করে। এটি অতি নিদ্রাকারকও বটে। এটি প্রাকৃতিকভাবে উৎপাদিত অ্যালকালয়েড জাতীয় পদার্থ যা অপিয়াম পপি নামক উদ্ভিদের অপরিপক্ক বীজের আঠালো রস থেকে আহরণ করা হয়।


title: মরফিন

text: ১৮০৫ সালে জার্মান ফার্মাসিস্ট ফ্রিডরিখ সার্টারনার (Friedrich Sertürner) সর্বপ্রথম অপিয়াম থেকে মরফিন পৃথক করেন এবং এর নামকরণ করেন গ্রিক স্বপ্ন দেবতা মরফিয়াস এর নাম অনুসারে।


title: মরফিন

text: মরফিন স্নায়ুতন্ত্রের অপিওয়েড (Opiate) রিসেপ্টরের উপর ক্রিয়া করে ব্যথা উদ্দীপনার পরিবহণকে রোহিত করে ও অবসাদ তৈরি করে।


title: মরফিন

text:
এটা প্রাথমিকভাবে ব্যথা নাশক হিসেবে ব্যবহৃত হয়। অস্ত্রোপচারকালে রুগীকে অজ্ঞান করতে এর ব্যবহার আছে। এছাড়া হৃদপিণ্ডের অসুখ যেমন মায়োকার্ডিয়াল ইনফার্কশন, অ্যাকিউট করোনারি সিনড্রোম এবং ফুসফুসের ইডিমা বা শোথরোগেও মরফিন ব্যবহার করা হয়।
চিকিৎসাশাস্ত্রে মরফিনের ব্যাপক ব্যবহার শুরু হয় দ্বিতীয় বিশ্বযুদ্ধে আমেরিকান সৈনিকদের দ্বারা। সে সময় যুদ্ধাহত সৈনিকদের ব্যথা নাশের জন্য শিরায় ব্যবহার্য মরফিন ব্যবহৃত হত। পুনঃপুন ব্যবহার পরবর্তীকালে সৈনিকদের মাঝে মরফিনের প্রতি আসক্তি তৈরি করে যা “সোলজার ডিজিস” নামে পরিচিত।


title: মরফিন

text:
মরফিন প্রচণ্ড আসক্তিকারক। এটা মানসিক ও শারীরিক উভয় ধরনের নির্ভরশীলতা তৈরি করে। মরফিনে আসক্তরা মারাক্তক রকমের অবসাদগ্রস্ততা,বিষন্নতা,নিদ্রাহীনতা, স্মৃতিবিচ্যুতি, মতিভ্রমে আক্রান্ত হয়ে থাকে।
এটা সিডিউল-১ ঔষধ এবং এটার বিক্রি, বিপণন, ব্যবহার মাদকদ্রব্য নিয়ন্ত্রণ অধিদপ্তরের অধীনে করা হয়।


title: পুরাণে গণেশ

text: পুরাণে গণেশ-সংক্রান্ত অনেক কাহিনির উল্লেখ পাওয়া যায়। গণেশের মাথা হাতির মতো হওয়ায়, তাঁকে সহজেই চিহ্নিত করা যায়। তাঁকে কার্যারম্ভ ও বিঘ্ন অপসারণকারী দেবতা হিসেবে পূজা করা হয়। গণেশ শিল্প ও বিজ্ঞানের পৃষ্ঠপোষক এবং জ্ঞান ও বুদ্ধির দেবতা। সংস্কৃত সাহিত্যে গণেশ কীভাবে একজন গুরুত্বপূর্ণ দেবতা হয়ে উঠলেন, সেই বিষয়ে সমীক্ষা করতে গিয়ে লুডো রোচার লিখেছেন:


title: পুরাণে গণেশ

text: সর্বোপরি, সবাই এটা খেয়াল করবেন যে, গণেশ-সংক্রান্ত যে অসংখ্য গল্প প্রচলিত আছে, তা দানা বেঁধেছে অল্প কয়েকটি ঘটনাকে ঘিরে। এই ঘটনাগুলির সংখ্যা প্রধানত তিন: তাঁর জন্ম ও পিতামাতার কথা, তাঁর হাতির মাথা এবং তাঁর একটি মাত্র দাঁত থাকার কথা। অন্যান্য ঘটনাগুলিও ধর্মগ্রন্থগুলি ছুঁয়ে গিয়েছে, তবে সেগুলির উপর বিশেষ গুরুত্ব দেওয়া হয়নি।


title: পুরাণে গণেশ

text: গণেশ-সংক্রান্ত পৌরাণিক কাহিনিগুলি পাওয়া যায় খ্রিস্টীয় ৬০০ অব্দের পরে লেখা আধুনিক পুরাণ গ্রন্থগুলিতে। খ্রিস্টীয় ৬০০ অব্দের আগে লেখা "বায়ু পুরাণ" ও "ব্রহ্মাণ্ড পুরাণ"-এ গণেশের যে গল্প পাওয়া যায়, তা সপ্তম থেকে দশম শতাব্দীর মাঝামাঝি সময়ে ওই দুই পুরাণে প্রক্ষিপ্ত হয়েছিল।


title: পুরাণে গণেশ

text: লোকবিশ্বাস অনুসারে, গণেশ হলেন শিব ও পার্বতীর পুত্র। তবে পুরাণে তাঁর জন্ম সম্পর্কে বিভিন্ন পরস্পরবিরোধী গল্পের সন্ধান পাওয়া যায়। একটি মতে শিব তাঁকে সৃষ্টি করেছিলেন। অন্যমতে তাঁকে সৃষ্টি করেছিলেন পার্বতী। আরেকটি মতে, শিব ও পার্বতী দুজনে মিলে তাঁকে সৃষ্টি করেছিলেন। আবার অন্য একটি মতে, শিব ও পার্বতী এক রহস্যময় উপায়ে তাঁকে সৃষ্টি করেছিলেন।


title: পুরাণে গণেশ

text: গণেশের ভ্রাতা হলেন কার্তিক। তবে দুজনের মধ্যে কে বড়ো তা নিয়েও মতভেদ আছে। উত্তর ভারতে সাধারণত কার্তিককে বড়ো ও গণেশকে ছোটো ভাই মনে করা হয়। অন্যদিকে দক্ষিণ ভারতে গণেশই জ্যেষ্ঠভ্রাতা। দেবতা হিসেবে গণেশের গুরুত্ব অর্জনের আগে, খ্রিস্টপূর্ব ৫০০ অব্দ থেকে ৬০০ খ্রিস্টাব্দ পর্যন্ত যুদ্ধদেবতা হিসেবে কার্তিক বিশেষ জনপ্রিয় ছিলেন। ৬০০ খ্রিস্টাব্দের পর থেকে উত্তর ভারতে কার্তিক পূজার গুরুত্ব কমে যায়। কার্তিক জনপ্রিয়তা হ্রাস ও গণেশের জনপ্রিয়তা বৃদ্ধি প্রায় সমসাময়িক ঘটনা। গণেশ ও কার্তিকের মধ্যে ভ্রাতৃসুলভ প্রতিদ্বন্দ্বিতার অনেক গল্পও পুরাণে পাওয়া যায়। সম্ভবত সুদূর অতীতে গণেশ ও কার্তিক-পূজক সম্প্রদায় দুটির সাম্প্রদায়িক দ্বন্দ্ব এই সব গল্পগুলির জন্ম দিয়েছিল।


title: পুরাণে গণেশ

text: একবার গণেশ ও কার্তিকের মধ্যে ত্রিভুবন পরিক্রমার একটি প্রতিযোগিতা হয়েছিল। বিজয়ীর পুরস্কার ধার্য হয়েছিল জ্ঞানফল। কার্তিক তিন ভুবন পর্যটনে বেড়িয়ে পড়েন। কিন্তু গণেশ শুধু তাঁর বাবা-মাকেই প্রদক্ষিণ করেন। এর কারণ জিজ্ঞাসা করা হলে গণেশ জানান, তাঁর পিতামাতা শিব ও পার্বতীই ত্রিভুবন। সেই জন্য গণেশকেই জ্ঞানফল দেওয়া হয়।


title: পুরাণে গণেশ

text: গণেশের মাথাটি হাতির মতো কেন, তার ব্যাখ্যা একাধিক পুরাণের নানা গল্পে দেওয়া হয়েছে। সাধারণত, এই ব্যাখ্যা গণেশের জন্ম-সংক্রান্ত একটি বিষয়। এই সব গল্পে গণেশ-উপাসনাকারী সম্প্রদায়ের বিপুল জনপ্রিয়তার ব্যাখ্যাও পাওয়া যায়। ভক্তেরা সাধারণত তাঁর ‘গজমুণ্ড’টিকে বুদ্ধি, অতুলনীয় শক্তি, বিশ্বস্ততা এবং হাতির অন্যান্য চারিত্রিক গুণের প্রতীক হিসেবে দেখেন। তাঁর বিশাল কানদুটি জ্ঞান ও সাহায্যপ্রার্থীর প্রার্থনা শ্রবণের ক্ষমতার প্রতীক।


title: পুরাণে গণেশ

text: সবচেয়ে জনপ্রিয় গল্পটি সম্ভবত "শিব পুরাণ" থেকে গৃহীত হয়েছে। এক দিন দেবী পার্বতী কৈলাসে স্নান করছিলেন। স্নানাগারের বাইরে তিনি নন্দীকে দাঁড় করিয়ে রেখেছিলেন, যাতে তাঁর স্নানের সময় কেউ ভিতরে ঢুকতে না পারে। এই সময় শিব এসে ভিতরে প্রবেশ করতে চান। নন্দী শিবের বাহন। তাই প্রভুকে তিনি বাধা দিতে পারলেন না। পার্বতী রেগে গেলেন। তিনি ভাবলেন, নন্দী যেমন শিবের অনুগত, তেমনই তাঁর অনুগত কোনো গণ নেই। তাই তিনি তাঁর প্রসাধনের হলুদমাখা কিছুটা নিয়ে গণেশকে সৃষ্টি করলেন এবং গণেশকে নিজের অনুগত পুত্র রূপে ঘোষণা করলেন।


title: পুরাণে গণেশ

text: এরপর থেকে পার্বতী স্নানাগারের বাইরে গণেশকে দাঁড় করাতেন। একবার শিব এলেন। তিনি ভিতরে প্রবেশ করতে চাইলেন। কিন্তু গণেশ তাঁকে বাধা দিলেন। শিব রেগে গিয়ে তাঁর বাহিনীকে আদেশ দিলেন গণেশকে হত্যা করার। কিন্তু তারা গণেশের সামান্য ক্ষতি করতেও সক্ষম হল না।


title: পুরাণে গণেশ

text: এতে শিব অবাক হলেন। তিনি বুঝলেন, গণেশ সামান্য ছেলে নয়। তাই তিনি নিজে গণেশের সঙ্গে যুদ্ধ করতে এলেন। শিব গণেশের মুণ্ডটি কেটে তাকে হত্যা করলেন। একথা জানতে পেরে পার্বতীও রেগে সমগ্র সৃষ্টি ধ্বংস করে ফেলতে উদ্যোগী হলেন। তখন সৃষ্টিকর্তা ব্রহ্মা তাঁর কাছে ক্ষমা ভিক্ষা করলেন। পার্বতী দুটি শর্ত দিলেন। প্রথমত, গণেশের প্রাণ ফিরিয়ে দিতে হবে এবং সকল দেবতার পূজার আগে তাঁর পূজার বিধি প্রবর্তন করতে হবে।


title: পুরাণে গণেশ

text:
এই সময় শিবেরও রাগ পড়ে গিয়েছিল। তিনি পার্বতীর শর্ত মেনে নিলেন। তিনি ব্রহ্মাকে উত্তর দিকে পাঠিয়ে বললেন, যে প্রাণীটিকে প্রথমে দেখতে পাওয়া যাবে, তারই মাথাটি কেটে আনবে। কিছুক্ষণ পরে ব্রহ্মা এক শক্তিশালী হাতির মাথা নিয়ে ফিরে এলেন। শিব সেই মাথাটি গণেশের দেহে স্থাপন করলেন। তারপর তাঁর মধ্যে প্রাণের পুনঃপ্রতিষ্ঠা করা হল। শিব গণেশকে নিজ পুত্র ঘোষণা করলেন এবং সকল দেবতার পূজার আগে তাঁর পূজার ব্যবস্থা করে দিলেন। সেই সঙ্গে তাঁকে সকল গণের অধিপতি নিযুক্ত করা হল।
গণেশের উৎপত্তি ও তাঁর হাতির মাথা নিয়ে আরেকটি গল্প প্রচলিত আছে: পুরাকালে হাতির বৈশিষ্ট্যসম্পন্ন এক অসুরের অস্তিত্ব ছিল। তার নাম ছিল গজাসুর। সে একবার প্রচণ্ড তপস্যা করেছিল। শিব তার তপস্যার তুষ্ট হয়ে তাকে মনোমত বর দিতে ইচ্ছা করেন। অসুর চাইল, তার শরীর থেকে যেন সব সময় আগুন বেরিয়ে আসতে থাকে, যাতে কেউ তার কাছে ঘেঁষতে সাহস না পায়। শিব তাকে সেই বর দেন। কিন্তু গজাসুর তার তপস্যা চালিয়ে গেল। শিব আরেকবার তার সামনে এসে তাকে বর দিতে চাইলেন। অসুর বলল, “আমি চাই আপনি আমার পাকস্থলীতে বাস করুন।”


title: পুরাণে গণেশ

text: অল্পে তুষ্ট শিব গজাসুরকে মনোমত বর দিয়ে দেন। কিন্তু এই বর অন্য সমস্যার সৃষ্টি করে। পার্বতী তাঁকে খুঁজতে বের হন। শেষে তিনি নিজের ভাই বিষ্ণুর সাহায্যে শিবকে খুঁজে পান। বিষ্ণু তখন শিবের বাহন নন্দীকে এক নৃত্যকারী ষাঁড় বানিয়ে নিজে বাঁশিওয়ালার ছদ্মবেশ নেন। এরপর উভয় আসেন গজাসুরের কাছে বাঁশি বাজাতে। বিষ্ণুর বাঁশি শুনে গজাসুর খুশি হয়ে তাঁকে কিছু দিতে চাইল। বিষ্ণু বললেন, তাঁর গজাসুরের পাকস্থলীতে বন্দী শিবের মুক্তি চাই। সে বিষ্ণুকে চিনতে পেরে তাঁর পায়ে লুটিয়ে পড়ল শিব মুক্তি পেলেন। তখন গজাসুর শেষ বরটি চাইল। সে বলল, “আমি চাই, আমি মরে যাবার পরও যেন লোকে আমার মাথাটিকে পূজা করে।” শিব তখন নিজের পুত্রকে সেখানে এনে গজাসুরের সঙ্গে নিজ পুত্রের মুণ্ডবদল করালেন। সেই থেকে সকল দেবতার পূজার আগে গণেশের পূজা চালু হল।


title: পুরাণে গণেশ

text: "ব্রহ্মবৈবর্ত পুরাণ"-এর কাহিনি অনুসারে, গণেশের জন্ম হয়েছিল অন্যভাবে। শিব ও পার্বতী পুত্রলাভের আশায় বর্ষব্যাপী পুণ্যক ব্রত ও বিষ্ণুপূজা করেছিলেন। এই ব্রতে তুষ্ট হয়ে বিষ্ণু বলেছিলেন, তিনি প্রতি কল্পে পার্বতীর পুত্ররূপে অবতীর্ণ হবেন। এরপর পার্বতীর গর্ভে এক পুত্রের জন্ম হয়। সকল দেবদেবী তাঁর জন্ম উপলক্ষে উৎসবে মেতে ওঠেন। যদিও সূর্যের পুত্র শনি শিশুটির দিকে তাকাতে ইতস্তত করেন। কারণ শনির দৃষ্টি অমঙ্গলজনক। কিন্তু পার্বতীর পীড়াপীড়িতে শনি শিশুটির দিকে তাকাতে বাধ্য হন। মুহুর্তের মধ্যে শিশুর মস্তক ছিন্ন হয়ে গোলোকে চলে যায়। শিব ও পার্বতী এতে শোকে মুহ্যমান হয়ে পড়লে বিষ্ণু গরুড়ের পিঠে চড়ে পুষ্পভদ্র নদীর তীরে এসে উপস্থিত হন। সেখান থেকে তিনি একটি হস্তিশিশুর মাথা নিয়ে ফিরে আসেন। এরপর পার্বতীর শিশুর মুণ্ডহীন দেহে সেই হাতির মাথাটি বসিয়ে তার প্রাণ ফিরিয়ে আনা হয়। এই শিশুর নাম রাখা হয় গণেশ এবং দেবতারা তাঁকে আশীর্বাদ করেন।


title: বল্লালেশ্বর মন্দির

text: বল্লালেশ্বর হল গণেশের আটটি অষ্টবিনায়ক মন্দিরের অন্যতম। অষ্টবিনায়ক মন্দিরগুলির মধ্যে এই একটি মন্দিরেই গণেশের কোনো একটি অবতার তাঁর ভক্তের নামে পরিচিত। এই মন্দিরটি রায়গড় জেলার কার্জাত থেকে ৩০ কিলোমিটার দূরে পালি গ্রামে অবস্থিত। মন্দিরটি সরসগড় দুর্গ ও অম্বা নদীর মধ্যে অবস্থিত।


title: রুহুল্লাহ্ খামেনেই

text: সৈয়দ রুহুল্লাহ মুসাওয়ী খোমেনী (; ২৪ সেপ্টেম্বর ১৯০২ – ৩ জুন ১৯৮৯), যিনি পশ্চিমা বিশ্বে আয়াতুল্লাহ খোমেনী নামে পরিচিত, ছিলেন একজন ইরানি ধর্মীয় নেতা ও রাজনীতিবিদ। তিনি ছিলেন ইসলামী প্রজাতন্ত্রী ইরানের প্রতিষ্ঠাতা এবং ১৯৭৯ সালের ইরানি ইসলামী বিপ্লবের নেতা। বিপ্লবের পর তিনি ইরানের সংবিধান রচনা করেন এবং মৃত্যুর আগ পর্যন্ত ইরানের সর্বোচ্চ ধর্মীয় নেতা হিসেবে অধিষ্ঠিত ছিলেন।


title: স্টিভ স্মিথ

text: স্টিভেন পিটার ডেভেরিউক্স স্টিভ স্মিথ (; জন্ম: ২ জুন, ১৯৮৯) সিডনিতে জন্মগ্রহণকারী অস্ট্রেলিয়ার আন্তর্জাতিক ক্রিকেটার। মূলতঃ অল-রাউন্ডার হিসেবেই অস্ট্রেলিয়া জাতীয় ক্রিকেট দলে খেলছেন। বর্তমানে তিনি অস্ট্রেলিয়ার টেস্ট ও একদিনের আন্তর্জাতিক দলের অধিনায়ক। ডানহাতে ব্যাটিং করার পাশাপাশি ডানহাতে লেগ স্পিন বোলিং করে থাকেন। ঘরোয়া ক্রিকেটে তিনি নিউ সাউথ ব্লুজ এবং ইন্ডিয়ান প্রিমিয়ার লীগে রাজস্থান রয়্যালস দলের হয়ে খেলছেন। এছাড়াও ব্রিটিশ বংশোদ্ভূত মাতার সন্তান স্টিভ স্মিথ কেন্টের দ্বিতীয় একাদশ, নিউ সাউথ ওয়েলস, সাদারল্যান্ড ক্রিকেট ক্লাব এবং ইলাওং ম্যানাই ক্রিকেট ক্লাবের হয়ে খেলেছেন।


title: স্টিভ স্মিথ

text: শুরুতে তিনি অস্ট্রেলিয়ার পক্ষে অল-রাউন্ডার হিসেবে অন্তর্ভুক্ত হলেও বর্তমানে তিনি মূলতঃ ব্যাটসম্যান হিসেবে অংশ নিচ্ছেন। ১৬ জুলাই, ২০১৫ তারিখে সর্বকালের সেরাদের তালিকায় টেস্ট ব্যাটিংয়ে ৯৩৬ রেটিং নিয়ে ১০ম স্থানে পৌঁছেন।


title: স্টিভ স্মিথ

text: ২৪ জানুয়ারি, ২০০৮ তারিখে নিউ সাউথ ওয়েলসের পক্ষে তার প্রথম-শ্রেণীর ক্রিকেটে অভিষেক ঘটে। সিডনি ক্রিকেট গ্রাউন্ডে অনুষ্ঠিত ঐ খেলায় ওয়েস্টার্ন অস্ট্রেলিয়ার বিপক্ষে অনুষ্ঠিত একমাত্র ইনিংসে ৩৩ রান করেছিলেন।


title: স্টিভ স্মিথ

text: ২০০৮ সালের কেএফসি ২০/২০ প্রতিযোগিতায় তিনি সর্বাধিক উইকেট লাভকারী বোলার ছিলেন। কুইন্সল্যান্ডের বিপক্ষে ৪/১৫-সহ সর্বমোট ৫ খেলার চারটিতে অংশগ্রহণ করে ৯ উইকেট লাভ করেন তিনি। তিনি প্রতিযোগিতার দ্বিতীয় সেরা খেলোয়াড় ছিলেন।


title: স্টিভ স্মিথ

text: ২০০৯ সালের টুয়েন্টি২০ চ্যাম্পিয়ন্স লীগের শিরোপা জয়ী নিউ সাউথ ওয়েলস দলের অন্যতম সদস্য ছিলেন তিনি।


title: স্টিভ স্মিথ

text: ২০১০ সালে স্টিভ স্মিথ অস্ট্রেলিয়ার টেস্ট দলে ডাক পান। স্পিনার নাথান হারিৎজের অনুপস্থিতিজনিত কারণেই তাকে ডাকা হয়। কিন্তু বক্সিং ডে টেস্টের পূর্বক্ষণে হারিৎজ সুস্থ হয়ে ফিরে আসলে তাকে হতাশ হতে হয়। ইংল্যান্ডের ওভালে অনুষ্ঠিত ২০১৩ সালের অ্যাশেজ সিরিজের শেষ ও ৫ম টেস্টের প্রথম ইনিংসে তিনি অভিষেক টেস্ট সেঞ্চুরি করেন। তন্মধ্যে অন্যতম বিষয় ছিল জোনাথন ট্রটের বলে ৬ষ্ঠ অস্ট্রেলীয় টেস্ট ক্রিকেটার হিসেবে বিশাল ছক্কা হাঁকিয়ে শতকের ঘরে পৌঁছান।


title: স্টিভ স্মিথ

text: ডিসেম্বর, ২০১৪ সালে দলে স্থায়ীভাবে সহঃ অধিনায়ক মনোনীত হন। ২০১৪-১৫ মৌসুমে সফরকারী ভারতের বিপক্ষে অনুষ্ঠিত টেস্ট সিরিজে অধিনায়ক মাইকেল ক্লার্কের আহত হওয়া ও এ প্রেক্ষিতে সিরিজ থেকে বাদ পড়ার প্রেক্ষিতে অস্ট্রেলিয়ার অধিনায়কের দায়িত্ব পালন করছেন তিনি। এছাড়াও তিনি ক্লার্কের ফিল্ডিং অবস্থান স্লিপে দাঁড়ান।


title: স্টিভ স্মিথ

text: ১৮ জানুয়ারি, ২০১৫ তারিখে অস্ট্রেলিয়ায় অনুষ্ঠিত কার্লটন মিড ত্রি-দেশীয় সিরিজের ২য় খেলায় ধীরগতিতে ওভার করার ফলে নিয়মিত অস্ট্রেলীয় অধিনায়ক জর্জ বেইলিকে ম্যাচ ফি'র ২০% জরিমানাসহ এক খেলার জন্য নিষেধাজ্ঞা প্রদান করা হয়। এরফলে হোবার্টে অনুষ্ঠিত সিরিজের ৪র্থ খেলায় স্টিভ স্মিথ দলের অধিনায়কত্ব করেন।


title: স্টিভ স্মিথ

text: ২০১২ সালে মাইকেল ক্লার্কের পর প্রথম অস্ট্রেলীয় হিসেবে স্টিভেন স্মিথ আইসিসি’র টেস্ট ব্যাটিং র‌্যাঙ্কিংয়ের শীর্ষস্থানে প্রবেশ করেন। ২০১৫ সালে ওয়েস্ট ইন্ডিজ সফরের পূর্বে তার অবস্থান ছিল ৪। কিন্তু ঐ সফরে বেশ ভাল ব্যাটিং করে কুমার সাঙ্গাকারা, এবি ডি ভিলিয়ার্স ও হাশিম আমলাকে টপকিয়ে শীর্ষস্থানে চলে যান।


title: স্টিভ স্মিথ

text: কিংস্টনে অনুষ্ঠিত দ্বিতীয় টেস্টের প্রথম ইনিংসে ১৯৯ রান তোলেন। তার এ রান অস্ট্রেলিয়ার বিজয়ে গুরুত্বপূর্ণ ভূমিকা রাখে ও তিনি ম্যান অব দ্য ম্যাচ নির্বাচিত হন। ক্যারিবীয় দ্বীপপুঞ্জের ঐ সিরিজে তিনি প্রথমবারের মতো অস্ট্রেলিয়ার ব্যাটিং অর্ডারের ৩ নম্বরে নামেন। ডি ভিলিয়ার্সকে সরিয়ে এ বছরের জানুয়ারি থেকে সাঙ্গাকারা ১ নম্বরে অবস্থান করছিলেন। এর পূর্বের মাসেই সাঙ্গাকারার কাছ থেকে ভিলিয়ার্স শীর্ষস্থানে প্রবেশ করেছিলেন।


title: স্টিভ স্মিথ

text: ২৩ জুন, ২০১৫ তারিখে আইসিসি বর্ষসেরা ক্রিকেটার হিসেবে স্যার গারফিল্ড সোবার্স ট্রফি লাভ করেন। পাশাপাশি ২০১৪-১৫ মৌসুমে আইসিসি’র বর্ষসেরা টেস্ট ক্রিকেটার মনোনীত হন তিনি।


title: স্টিভ স্মিথ

text: ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে জো রুট, কেন উইলিয়ামসন ও বিরাট কোহলি’র সাথে তাকেও অন্তর্ভূক্ত করেন।


title: সরকারি আজিজুল হক কলেজ

text: সরকারি আজিজুল হক কলেজ বাংলাদেশের একটি শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি বগুড়া শহরের প্রাণকেন্দ্রে অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এটি বাংলাদেশের উত্তর অঞ্চলের বৃহত্তম শিক্ষা প্রতিষ্ঠান।


title: সরকারি আজিজুল হক কলেজ

text: ১৯৩৮ সালের ৪ এপ্রিল বগুড়ায় একটি কলেজ প্রতিষ্ঠার লক্ষ্যে খাঁন বাহাদুর মোহাম্মদ আলীকে সভাপতি এবং মৌলভী আব্দুস সাত্তারকে সাধারন সম্পাদক করে একটি কমিটি গঠিত হয়। এই কলেজটি ১৯৩৯ সালের জুলাই মাসে প্রতিষ্ঠিত হয়। অবিভক্ত বঙ্গে বিশিষ্ট ব্যক্তিত্ব স্যার আজিজুল হক এর নামে কলেজটির নামকরণ করা হয়েছে। তিনি সে সময় কলকাতা বিশ্ববিদ্যালয় এর উপাচার্য ছিলেন; সরকারি স্কুলে শিক্ষার মাধ্যম ইংরেজী থেকে বাংলায় চালু, প্রাথমিক শিক্ষা পরিকল্পনাকে অ্যাক্টে পরিণত, কলকাতা বিশ্ববিদ্যালয়ের ইসলামের ইতিহাস ও সংস্কৃতি বিভাগ প্রতিষ্ঠা (১৯৪০), শিক্ষা সপ্তাহ পালন কর্মসূচী প্রবর্তন, বঙ্গীয় ব্যবস্থাপক সভার মহাজনী বিল ও প্রজাস্বত্ব আইন উপস্থাপন তাঁর উল্লেখযোগ্য কীর্তি।কলেজের প্রথম অধ্যক্ষ ছিলেন ড. এম.এম. মুখার্জি (আগষ্ট ১৯৩৯- সেপ্টেম্বর ১৯৩৯) এবং প্রথম উপাধ্যক্ষ ছিলেন শ্রী এস.পি সেন। কলেজের যাত্রা শুরুর প্রায় দুই বছর পর্যন্ত কলেজের ক্লাস অস্থায়ীভাবে সুবিল প্রাথমিক বিদ্যালয়ে (বর্তমান) নেয়া হয়। পরবর্তীতে এটি ফুলবাড়ি বটতলাতে স্থানান্তরিত করা হয়। ১৯৬৮ সালের ১৫ এপ্রিল কলেজটি সরকারীকরন করা হয়।


title: সরকারি আজিজুল হক কলেজ

text: কলেজের যাত্রার শুরুতে কেবলমাত্র আই-এ শ্রেণী চালুর অনুমতি পায়। শুরুতে প্রায় ২০০ জন শিক্ষার্থী ছিল কোন ছাত্রী ছিল না। প্রথম ব্যাচের ছাত্রদের মধ্যে যাদের নাম পাওয়া তারা হলেন মোজাম পাইকার, আমীর আলী, শফিকুর রহমান, আব্দুল মালেক নূরুল ইসলাম ভোলা প্রমুখ।’’ ১৯৪১ সালে কলেজের প্রথম ব্যাচের পরীক্ষার ফলাফলে দেখা যায় ১৫২ জন পরীক্ষার্থীর মধ্যে ১০৭ জন পরীক্ষায় পাশ করে। এর মধ্যে প্রথম বিভাগে ০৮ জন, দ্বিতীয় বিভাগে ৬৪ জন এবং তৃতীয় বিভাগে ৩৫ জন পাশ করে। পাশের হার ছিল ৬৯.২%। অথচ কলকাতা বিশ্ববিদ্যালয়ের এই হার ছিল ৬৩.৪%।


title: সরকারি আজিজুল হক কলেজ

text:
প্রতিষ্ঠালগ্নে আই.এ. শ্রেণীতে বংলা (সাধারণ), বাংলা (২য় ভাষা), ইংরেজী (আবশ্যিক), ইংরেজী (অতিরিক্ত), ইতিহাস, ইসলামের ইতিহাস ও সংস্কৃতি, যুক্তিবিদ্যা, পৌরনীতি, সাধারণ গণিত, আরবী/ ফার্সী বিষয়গুলো পড়ানোর অনুমতি পেয়েছিল।
সেসময় যারা কলেজের শিক্ষক হিসেবে দায়িত্ব পালন করেছেন তাঁরা হলেন ইংরেজী- শ্রী কে. সি. চক্রবর্ত্তী, সংস্কৃত ও বংলা- শ্রী প্রভাত চন্দ্র সেন এম.এ.বি.টি, আরবী ও ফার্সী- মোঃ আব্দুল গফুর, গণিত- শ্রী মনিন্দ্র চন্দ্র চাকী এম.এ, ইতিহাস- শ্রী এস.পি সেন বি.এ (সম্মান) লন্ডন, যুক্তিবিদ্যা- মোঃ ফজলুর রহমান এম.এ, পৌরনীতি- মোঃ আকবর কবির এম.এ।
প্রতিষ্ঠাকালে কলেজে ছাত্রী ছিলনা, এটা সত্য হলেও ছাত্রী ভর্তির ক্ষেত্রে কোন নিষেধাজ্ঞা ছিলনা। জানা যায় ১৯৪৩ সাল থেকে কলেজে ছাত্রী ভর্তি শুরু হয় এবং এই সংখ্যা ছিল ৮ থেকে ১২ জন। পরবর্তীতে এই সংখ্যা কিছু বৃদ্ধি পায়। এরপর ১৯৫৩ সাল পর্যমত্ম ছাত্রীরা সকালের শিফ্টে বর্তমান ভি.এম গার্লস স্কুলে ক্লাশ করত। ঐ বৎসরই কলেজে সহ শিক্ষা চালু হলে এই প্রতিবন্ধকতার অবসান ঘটে, উজ্জীবিত হয় শিক্ষার মহৎ ও মানবিক উদ্দেশ্য, এতদিন যা সম্প্রদায়িকতার রোষানলে পরে পদদলিত হচ্ছিল।
প্রতিষ্ঠার মাত্র ২ বছর পর, অর্থাৎ ১৯৪১ সালে কলেজে, অর্থনীতি এবং ইসলামের ইতিহাস ও সংস্কৃতি বিভাগে দু’বছর মেয়াদী সম্মান শ্রেণী ও বি.এ পাস কোর্স চালুর অনুমতি লাভ করে। ড. কে. এম ইয়াকুব আলীর মতে, ‘তদানীমত্মন কলকাতা বিশ্ববিদ্যালয়ের অধীনে এটিই প্রথম কলেজ যেখানে সেসময় সম্মান শ্রেণী চালুর অনুমতি দেওয়া হয়।’ কিন্তু শিক্ষক স্বল্পতা ও অন্যান্য অসুবিধার কারনে কলেজ পরিচালনা কমিটি শুধুমাত্র ইসলামের ইতিহাস বিভাগে সম্মান এবং বি.এ পাস কোর্স চালু করেন। এরপর ১৯৪৫-৪৬ শিক্ষাবর্ষ হতে কলেজটি বংলা এবং আরবী বিভাগে সম্মান ও আই.কম শ্রেণী চালুর অনুমতি লাভ করে। ১৯৪৭ সালে ভারত বিভাগের পর নবগঠিত পাকিস্তান রাষ্ট্রে কলেজটি আইনতঃ ঢাকা বিশ্ববিদ্যালয়ের অধীন হয়ে পরে। প্রশাসনিক জটিলতার অজুহাতে সেসময় কলেজে সম্মান শ্রেণী পরিত্যাক্ত হয়, এবং আই.এস.সি. শ্রেণী (পদার্থ, রসায়ন, অংক) চালুর অনুমতি পায়। আই.এস.সি. শ্রেণীতে বায়োলজি বিষয় অমত্মর্ভূক্ত হয় ১৯৪৮-৪৯ শিক্ষাবর্ষে। এর কিছুকাল পরে ১৯৫৪-৫৫ শিক্ষাবর্ষে কলেজটি রাজশাহী বিশ্ববিদ্যালয়ের অধীনস্থ হয় এবং আরবী, ইসলামের ইতিহাস ও সংস্কৃতি বিভাগে তিন বছর মেয়াদী সম্মান শ্রেণী চালু করা হয়। সরকাররিকরনের পর কলেজে বাংলা, অর্থনীতি, ইতিহাস, ইসলামের ইতিহাস ও সংস্কৃতি বিষয়ে সম্মান পড়ানোর পাশাপাশি বি.এ,বি.কম, বি.এস.সি, আই.এ, আই.কম, আই.এস.সি চালু হয়।
১৯৭২-৭৩ সালে সম্মান কোর্সে বাংলা, ইহিতাস, ইসলামের ইতিহাস ও সংস্কৃতি, অর্থনীতি, আরবি, রাষ্ট্রবিজ্ঞান, রসায়ন, পদার্থবিদ্যা, গণিত ও হিসাববিজ্ঞান চালু হয়। মাস্টার্স কোর্স অর্থনীতি, রাষ্ঠ্রবিজ্ঞান, ব্যবস্থাপনা, হিসাববিজ্ঞান চালু করা হয়। ১৯৭৩-৭৪ সালে মাস্টার্স ও সম্মানে যথাক্রমে ৩১৭ ও ৬১৮ সহ মোট ৩,৭৮৭ জন ছাত্রছাত্রী ছিল। শিক্ষক ছিলেন ৯০ জন।


title: সরকারি আজিজুল হক কলেজ

text: কলেজের পুরাতন ক্যাম্পাসে ৯টি শ্রেণী কক্ষ, ৪টি গবেষণাগার, ১টি গ্রন্থাগার, অফিস, ছাত্র-ছাত্রী বিশ্রামাগার, বি,এন,সি,সি ভবন, দ্বিতল মসজিদসহ ৫টি ভবন রয়েছে।


title: সরকারি আজিজুল হক কলেজ

text: নতুন ক্যাম্পাসে ১টি ত্রিতল বিশিষ্ট কলা ভবন, ১টি ৪তলা বিজ্ঞান ভবন, ১টি ত্রিতল কমার্স ভবন এবং ১টি দ্বিতল গ্রন্থাগার রয়েছে। ১টি দ্বিতল অধ্যক্ষ ভবন, ১টি ছাত্র সংসদ ভবন, ১টি দ্বিতল মসজিদ, ১টি রোভার্স স্কাউট ভবন, একটি শহীদ মিনার এবং ১টি খেলার মাঠ রয়েছে। শ্রেনীকক্ষ- ৭১, লাইবেরীকক্ষ -৭, গবেষনাগার-১৮


title: সরকারি আজিজুল হক কলেজ

text: কলেজের নতুন ক্যাম্পাসে ছাত্রদের জন্য * তিতুমীর হল, * শের-ই-বাংলা হল ও * শহীদ আকতার আলীমুন হল নামে ৩টি এবং ছাত্রীদের জন্য রোকেয়া হল নামে ১টি আবাসিক হল রয়েছে। এছাড়া পুরাতন ক্যাম্পাসে ছাত্রদের জন্য ফখরুদ্দিন আহমদ হল নামে একটি হল রয়েছে।


title: সরকারি আজিজুল হক কলেজ

text: এখানে প্রায় ২২,০০০ পুস্তক সমৃদ্ধ একটি পাঠাগার রয়েছে। কলেজে ১৯৬৮ সালে প্রায় ২,৫০০ আসন বিশিষ্ঠ একটি বৃহৎ অডিটোরিয়ম নির্মাণ করা হয়।বি.এন.সি.সি, রোভার স্কাউট, রেডক্রিসেন্ট, বাঁধন


title: চেরুকুরি রাজকুমার আজাদ

text: চেরুকুরি রাজকুমার আজাদ (; ১৯৫২ – ১ জুলাই ২০১০) ছিলেন নিষিদ্ধঘোষিত ভারতের কমিউনিস্ট পার্টি (মাওবাদী)র প্রবীণ সদস্য, পার্টির কেন্দ্রীয় পলিটব্যুরো সদস্য এবং পার্টির মুখপাত্র। ২০১০ সালের ১ জুলাই মহারাষ্ট্রের সীমান্তের নিকটে অন্ধ্র প্রদেশের পুলিশ তাকে আদিলাবাদ জেলার সরকাপল্লীতে হত্যা করে। তিনি মাঠ-কৌশলে বিশেষজ্ঞ এবং ভাবাদর্শের জন্য আদর্শ ছিলেন। আজাদ ১৯৭৯ সালে গোপন জীবনে চলে যান। তিনি ১৯৭৫ এবং ১৯৭৮ সালে গ্রেপ্তার হয়েছিলেন এবং জামিনে বেরিয়ে আসেন। মৃত্যুর পূর্বে তার মাথার উপর ১২ লাখ রুপির পুরস্কারের ঘোষণা ছিলো। তিনি কোরুকন্ড সৈনিক স্কুল এবং জাতীয় ইন্সটিটিউট অফ টেকনোলজি, ওয়ারাংগালের ছাত্র ছিলেন। যোগ দিয়েছিলেন বিপ্লবী ছাত্র ইউনিয়নে যেটি ছিল অনেক নকশালবাদীদের জন্মভূমি।


title: চেরুকুরি রাজকুমার আজাদ

text: রাজকুমার তারপর পিপলস ওয়ার গ্রুপ যার পক্ষ থেকে তিনি অস্ত্র চুক্তি এবং অস্ত্র ও বিস্ফোরক হ্যান্ডলিং প্রশিক্ষণ দরাদরি ব্যবহৃত হন এবং তিনি এরপর আত্মগোপনে চলে যান। কিন্তু হুমকি ও ভীতি প্রদর্শনের ক্ষেত্রে, অন্ধ্রপ্রদেশের একটি পুলিশ রেকর্ডে তাঁর বিরুদ্ধে কোনো অভিযোগ ছিলো না। পরে মাওবাদী দল সিপিআই (মাওবাদী) গঠিত হলে, তিনি দলের বেশিরভাগ রাজনীতি বিষয়ক ব্যাপারগুলো দেখাশোনা করতেন। রাজকুমার ৩০ বছর ধরে আত্মগোপনে ছিলেন এবং মাধব, গঙ্গাধর, মধু এবং উদয় সহ বিভিন্ন উপনাম গ্রহণ করেছিলেন। তিনি একটি মতাদর্শী ছিলেন যিনি মাঠের নৈপুণ্য বিশেষজ্ঞ ছিলেন। আজাদ ১৯৭৯ সালে আত্মগোপনে যান। তিনি ১৯৭৫ সালে গ্রেপ্তার হন এবং ১৯৭৮ সালে জামিনে মুক্তি পান। তিনি মৃত্যুর পূর্বে তাঁর মাথার মূল্য ১.২ মিলিয়ন ভারতীয় রুপির এক পরোয়ানা বহন করছিলেন। তিনি ১৫ আগস্ট ২০০৫ তারিখে মাহবুবনগর জেলার কংগ্রেসের আইনপ্রণেতা সি নর্সি রেড্ডিকে ১০ জন সঙ্গীসহ হত্যার জন্য অভিযুক্ত ছিলেন। এছাড়া তিনি কেন্দ্রীয় কমিটির সদস্য, পলিটব্যুরোর সদস্য হওয়া থেকে, তিনি সংগঠনের সর্বোচ্চ নীতিনির্ধারণী বিভাগের সদস্য ছিলেন।


title: গাণপত্য ধর্ম

text: গাণপত্য ধর্ম হল হিন্দুধর্মের একটি শাখাসম্প্রদায়। এই সম্প্রদায়ের অনুগামীরা গণেশকে সগুণ ব্রহ্ম রূপে পূজা করে।


title: গাণপত্য ধর্ম

text: হিন্দুধর্মে গণেশ পূজা যেকোনো পূজারই একটি অত্যাবশ্যক অঙ্গ। সকল সম্প্রদায়ের হিন্দুরাই প্রার্থনা, কাজকর্ম বা ধর্মীয় কৃত্য শুরু করেন গণেশকে আবাহন করে। আদি শঙ্কর প্রবর্তিত পঞ্চদেবতা পূজাতে যে পাঁচ জন দেবতাকে পূজা করা হয় তাঁরা হলেন গণেশ, শিব, সূর্য, বিষ্ণু ও দুর্গা।


title: গাণপত্য ধর্ম

text: খ্রিস্টীয় পঞ্চম শতাব্দী থেকে শৈবরা গণেশ পূজা করেন বলে জানা যায়। সম্ভবত খ্রিস্টীয় ষষ্ঠ থেকে নবম শতাব্দীর মাঝামাঝি সময় গাণপত্য ধর্মের উদ্ভব ঘটে। খ্রিস্টীয় দশম শতাব্দীতে এই সম্প্রদায় বিশেষ প্রভাবশালী হয়ে ওঠে। পরে মোরয়া গোসাবি এই ধর্মকে জনপ্রিয় করে তোলেন। তাঁর অনুপ্রেরণায় সপ্তদশ ও ঊনবিংশ শতাব্দীর মাঝামাঝি সময় মহারাষ্ট্র অঞ্চলে গাণপত্য সম্প্রদায় বিশেষ প্রাধান্য বিস্তার করে। এখনও উচ্চবর্ণীয় মারাঠিদের মধ্যে ও দক্ষিণ ভারতে এই মত বিশেষ জনপ্রিয়।


title: গাণপত্য ধর্ম

text: এই সম্প্রদায়ের অনুগামীরা কপালে লাল ফোঁটা ও কাঁধে হাতির মুখ ও দাঁত আঁকেন।


title: আদিলাবাদ

text: আদিলাবাদ (; , Urdu: عادل آباد), ভারতের অন্ধ্র প্রদেশ রাজ্যের আদিলাবাদ জেলার মূল শহর এবং পৌরসভা এলাকা।


title: আদিলাবাদ

text: এই শহরটি অক্ষাংশ ও দ্রাঘিমাংশে অবস্থিত। সমূদ্রপৃষ্ঠ থেকে এখানকার গড় উচ্চতা হল ২৬৪ মিটার (৮৬৬ ফুট)।


title: আদিলাবাদ

text: ভারতের ২০০১ সালের আদমশুমারি (লোক গননা) অনুসারে আদিলাবাদ শহরের জনসংখ্যা ১০৮,২৩৩ জন।


title: আদিলাবাদ

text: এখানে সাক্ষরতার হার ৬৫%, যার ৭৩% নারী; যেখানে বারো জেলার সাক্ষরতার হার ৫৬% এবং সমগ্র ভারতের সাক্ষরতার হার ৫৯.৫%।


title: আদিলাবাদ

text: এই শহরে ৬ বছর বা তার কমবয়সী অধিবাসী জনসংখ্যার ১৪%।


title: আদিলাবাদ জেলা

text: আদিলাবাদ জেলা (, ) হচ্ছে ভারতের অন্ধ্র প্রদেশের একটি জেলা। ২০০১ সালের তথ্যানুসারে এখানকার জনসংখ্যা ছিল ২,৪৮৮,০০৩ জন যার ২৬.৫৩% শহুরে।


title: আদিলাবাদ জেলা

text: কুতুব শাহি শাসনামলের এদলাবাদ শব্দ থেকে আদিলাবাদ শব্দটির উৎপত্তি। এদলা হচ্ছে একটি গণ্ড শব্দ যা জঙ্গলের মানুষের ক্ষেত্রে ব্যবহৃত হয়। আদিলাবাদ জেলা গভীর জঙ্গল এবং গোদাবরী নদী অববাহিকায় অবস্থিত।


title: আদিলাবাদ জেলা

text: এই জেলা বর্তমানে লাল করিডোরের অংশ।


title: মরফিয়াস

text: মরফিয়াস( or ) হলেন গ্রিক পুরানের 'স্বপ্ন দেবতা'। ঐশ্বরিক ক্ষমতা বলে মরফিয়াস মনুষ্য রূপ ধারণ করে স্বপ্নে আবির্ভূত হতে পারে।


title: সাম্রাজ্যবাদ

text: সাম্রাজ্যবাদ হলো পররাজ্যের উপর অধিকার বিস্তারের নীতি। এটিকে প্রায় নঞর্থকভাবে বিবেচনা করা হয়, যেহেতু এতে স্থানীয় জনগণকে শোষণের মাধ্যমে অল্প আয়াসে ধনী হবার উদ্দেশ্য থাকে।


title: সাম্রাজ্যবাদ

text: আধুনিককালে এটি অধিকাংশ ক্ষেত্রে গ্রহণ করা হয় যে উপনিবেশবাদ হচ্ছে সাম্রাজ্যবাদের বহিঃপ্রকাশ এবং পরেরটি ছাড়া তার অস্তিত্ব থাকতে পারে না। বিদ্যমান বৈধ উপনিবেশ ছাড়া "অনানুষ্ঠানিক" সাম্রাজ্যবাদ হচ্ছে ঐতিহাসিকদের মধ্যে একটি বিতর্কিত বিষয়।


title: সাম্রাজ্যবাদ

text:
বিগত উনিশ শতকে পুঁজিবাদ বিকাশলাভ করে এবং দেশ-দেশান্তরে ছড়িয়ে পড়ে;_ অবশেষে সারা দুনিয়া দখল করে ফেলে। পুঁজিবাদের বিকাশের সংগে সংগেই তার যন্ত্রণাকর দ্বন্দ্বগুলো ক্রমশ বেশি করে প্রকট ও তীব্র হয়ে ওঠে। ঐ সময়ে পুঁজিবাদী বিকাশের অগ্রভাগে ছিলো শিল্পপুঁজি। এই জন্য ঐ যুগটাকে বলা হয় শিল্পপুঁজির বা শিল্পপুঁজিবাদের যুগ।
শিল্প পুঁজিবাদের মৌলিক দ্বন্দ্বগুলির বৃদ্ধি ও বিকাশের ফলে পুঁজিবাদের বিকাশে এক নতুন পর্যায় দেখা দিলো যার নাম সাম্রাজ্যবাদ। পুঁজিবাদের বিকাশে এক নতুন ও উচ্চতর পর্যায়রূপে বিংশ শতাব্দীর গোড়াতেই সাম্রাজ্যবাদ দেখা দেয়। পুঁজিবাদের সমস্ত মৌলিক দ্বন্দ্বগুলো সাম্রাজ্যবাদে তীব্র হয়ে ওঠে। সাম্রাজ্যবাদ হলও মরণোন্মুখ পুঁজিবাদ। সাম্রাজ্যবাদে পুঁজিবাদী ব্যবস্থাটা সমাজের আরো বিকাশের পথে বাঁধা হয়ে দাঁড়ায়।


title: সাম্রাজ্যবাদ

text: ১৮৭০ সালের পর সাম্রাজ্যবাদের বিস্ফোরণের জন্য পণ্ডিতেরা নানাবিধ কারণ দেখান। ব্রিটিশ অর্থনৈতিক তাত্ত্বিক জে. এ. হবসন সাম্রাজ্যবাদের অর্থনৈতিক ব্যাখ্যা দিয়েছেন। হবসন বলেন যে নব সাম্রাজ্যবাদের পক্ষে কোনো উচ্চতর লক্ষ্য ছিলো না। অর্থনৈতিক লক্ষ্যই ছিলো এই নব উপনিবেশবাদের মূল। হবসনের মতে, এই পুঁজিবাদী সমাজব্যবস্থায় পুঁজিবাদীরা মুনাফা ভোগ করে বহু মূলধন জমা করে। এর ফলে মূলধনের পাহাড় জমে যায়। এই মূলধন উপনিবেশে বিনিয়োগ করে আরো মুনাফা বৃদ্ধির জন্য পুঁজিপতিরা তাদের নিজ দেশের সরকারকে উপনিবেশ দখলে বাধ্য করে। উপনিবেশের নতুন শিল্পে মূলধন লগ্নি করে পুঁজিপতি শ্রেণি মুনাফার পাহাড় জমায়। উপনিবেশের কাঁচামাল ও বাজারকে একচেটিয়া দখল করে তারা ফুলে ফেঁপে ওঠে। সুতরাং নব সাম্রাজ্যবাদের মূল অর্থনৈতিক শিকড় ছিলো উপনিবেশে লগ্নির জন্য "বাড়তি মূলধনের চাপ"। অর্থাৎ বাড়তি মূলধনের চাপই সাম্রাজ্য বা উপনিবেশ দখলের মূল কারণ।